Grad Archives - podunavlje.info\nGrad u Smederevu drugi dan uzastopce, padao i u Beogradu i okolini\nSMEDEREVO, 2. april 2022 – Padanje grada juče u podne iznenadilo je Smederevce, a danas se, oko 15 i 30, sve ponovilo. Grad je padao i u drugim delovima Srbije. Tako se u Beogradu, otprilike u isto vreme kada i u Smederevu, natuštilo nebo, počeo je da duva jak vetar, uz pljusak počeo je da pada i grad, a slično…\nGrad, Meteorolozi, prognoza, sugradicaLeave a comment\nU Smederevu danas u podne uz kišu padao i grad\nSMEDEREVO, 1. april 2022 – Prognoza za Smederevo za danas je glasila da je moguća kiša, praćena grmljavinom, ali da će padati grad nije spominjano, a baš to se desilo oko podneva. Baba Martu smo nekako pregurali, a sada i april dokazuje svoju ćudljivost, meteorolozi najavljuju čak da je moguć i sneg. Kažu, do kraja sedmice pretežno oblačno i postepeno…\napril, Grad, prognozaLeave a comment\nRHMZ: Ako bude grada, ima dovoljno protivgradnih raketa\n17. maj 2021 – Svi radarski centri u Srbiji imaju dovoljan broj raketa za protivgradna dejstva, s obzirom da su od početka sezone samo pet dana su dejstvovali, saopšteno je danas iz Centra odbrane od grada Republičkog hidro meteorološkog zavoda. „Imamo optimalnu količinu raketa u ovom trenutku. Mi smo do sada raspolagali sa 17,5 hiljada raketa, s tim da smo…\nCentar odbrane od grada, Grad, Republički hidrometeorološki zavodLeave a comment


Nadal godinu ukrasio peharom Dejvis kupa - Sportska centrala\nNadal godinu ukrasio peharom Dejvis kupa\n24 nov 2019. 22:32\nTeniska reprezentacija Španije prvi je pobednik Dejvis kupa odigranog u novom formatu.\n„Furija“ je u finalu bila bolja od Kanade, pošto su Roberto Bautista-Agut i Rafael Nadal dobili singl mečeve protiv Feliksa Ože-Alijasima, odnosno Denisa Šapovalova. Posle vođđstva Španije od 2:0 nije bilo potrebe da se igra dubl.\nInače Dejvis kup je odigran u Madridu, u završnici je bilo 18 selekcija, podeljenih u šest grupa, da bi najboljih osam takmičenje nastavilo u nokaut fazi. Španija je u polufinalu bila bolja od Velike Britanije, a Kanada od Rusije, koja je u četvrtfinalu eliminisala Srbiju. Rafael Nadal je bio junak trijumfa teniske selekcije Španije pošto je dobio svih pet singl mečeva, i to bez izgubljenog seta.\nIstinski heroj je i Roberto Bautista-Agut, kome je u toku takmičenja preminuo otac, ali se on vratio u tim i odigrao svoj meč u finalu, koji je i dobio. Za utehu Kanađanima ostaje podatak da sU imali dvojicu veoma mladih igrača u singl konkurenciji u finalu, Ože-Alijasim ima 19, a Denis Šapovalov 20 godina.\nBila je ovo sjajna godina za Rafaela NadalA, koji se vratio na prvo mesto ATP liste, osvojio dva Grend Slema, oženio se, a na kraju trijumfovao i u Dejvis kupu.\nĐoković piše 288. nedelju, pad trojice srpskih tenisera\nTenisNemanja- 28 sep 2020. 09:28 0\nNajbolji teniser sveta Novak Đoković započeo je 288. nedelju na prvom mestu ATP liste. Đoković nastavlja svoj uspon ka...\nKecmanović ispraćen sa Rolan Garosa sa četiri osvojena gema\nTenisNemanja- 27 sep 2020. 22:08 0\nSrpski teniser Miomir Kecmanović eliminisan je u prvom kolu Rolan Garosa od Dijego Švarcmana koji ga je savladao sa 3:0.\nRus stigao do najveće titule u karijeri pred Rolan Garos\nTenisMilos- 27 sep 2020. 16:09 0\nAndrej Rubljov pobednik je ATP turnira iz serije 500 u Hamburgu. Mladi ruski teniser je u finalnom duelu savladao...


S KORONA MERAMA POPUSTILA I PAMET! SVATOVI SE KRSTILI, ŠTA BI OVO: Neshvatljivo, 193\t621\nFoto: Profimedia, AP/Darko Vojinović, EPA/Boris Pejović\nmilan bozovic\t 02.06.2021. 07:51h 07:58h\nZbog nastale krize koalicija Za budućnost Crne Gore, kako saznajemo, imala je juče sastanak\nPred Zdravka Krivokapića, premijera Crne Gore, treba konkretno postaviti stvari - ukoliko ne funkcioniše kao zajednički predstavnik (cele vladajuće koalicije), vanredni parlamentarni izbori su logično rešenje, smatraju sagovornici Kurira.\nKrivokapić je odbijanjem, odnosno prolongiranjem da potpiše Temeljni ugovor između države Crne Gore i Srpske pravoslavne crkve navukao na sebe gnev dela Crnogoraca, ali i svojih koalicionih partnera. Demokratski front, najjači koalicioni blok unutar vladajuće koalicije, ovaj gest je shvatio kao nastavak politike Mila Đukanovića i njegovog DPS, kojim se SPC gura iz ove zemlje. Prema rečima Andrije Mandića, jednog od lidera DF, odbijanjem da potpiše Temeljni ugovor Krivokapić je izgubio njihovo poverenje i podršku. Tako se jedva sastavljena vladajuća koalicija opet našla u procepu.\nPolitički analitičar Dragomir Anđelković smatra da DF ipak u jednom momentu mora jasno da postavi stvari.\nZauzeti jasan stav\n- Ako Krivokapić ne funkcioniše kao zajednički predstavnik, treba ići na izbore. Treba da se zauzme jasan stav, da mu se u ime svih srpskih organizacija i Srpska pravoslavna crkva iznese zahtev šta se od njega očekuje i ako to ne uradi, onda ići na njegovo rušenje. Ali ne političko rušenje, već kao kod Mila Đukanovića, opštenarodno - navodi Anđelković u razgovoru za Kurir.\nNa pitanje da li bi Demokratski front, ukoliko bi došlo do vanrednih parlamentarnih izbora, mogao da računa na isti broj glasova kao i na prethodnim izborima, Anđelković je naveo:\n- Ako se mobiliše javnost o pitanju crkve, ako se predstavi da je ovo nastavak gušenja Srpska pravoslavna crkva, onda može da se dođe do istog rezultata kao i prošli put.\nZbog nastale krize koalicija Za budućnost Crne Gore, kako saznajemo, imala je juče sastanak.\nNovi izbori bi išli na ruku DPS\nNovinar Jakša Šćekić kaže da sada sve zavisi od procene DF kako bi prošli na vanrednim parlamentarnim izborima.\n- Mislim da bi ostvarili lošiji rezultat nego na prošlim parlamentarnim izborima. Mogu da obore vladu, ali to ide naruku DPS i zato DF ima problem - navodi Šćekić, kao i da rekonstrukcija vlade ne dolazi u obzir.\n- Krivokapić se pokazao mudrijim, privukao je sve ljude koji se izjašnjavaju kao Crnogorci, ali i kao članovi SPC - dodaje Šćekić.\nKurir.rs/ K. B. Foto: Profimedia, AP/Darko Vojinović, EPA/Boris Pejović\nSTRANI DIPLOMATA UBEĐIVAO KRIVOKAPIĆA NA PUTU ZA BEOGRAD? Ko je sve išao sa premijerom na sastanak u Patrijaršiji?\nZdravko KrivokapićCrna GoravladakrizarušenjeDemokratski front\nS KORONA MERAMA POPUSTILA I PAMET! SVATOVI SE KRSTILI, ŠTA BI OVO: Neshvatljivo, video koji kruži Fejsbukom gleda se u neverici 193\t621


Izlazak na Londonsku berzu je veliki plus za Republiku Srpsku, jer se radi o jednoj od najzahtjevnijih berzi na svijetu, gdje mogu izaći samo kvalifikovani kupci i prodavci - poručila je Zora Vidović, ministar finansija Republike Srpske.\nVeć postoji plan za šta će se koristiti prikupljenih 300 miliona evra.\n"Pa ovaj novac će biti korišten za pokriće deficita koji znate da smo ostvarili u prošloj godini, inače prije toga budžet je godinama bio u suficitu, zatim služiće za Kompenzacioni fond koji služi za zdravstvo i za ublažavanje negativnih posljedica pandemije za privredu i naravno doći će i do korekcije ličnih dohodaka, mislimo za one kategorije kojima je to zaista potrebno", rekla je Zora Vidović, ministar finansija Republike Srpske.\nMinistarka finansija ocjenjuje da je u izlasku Srpske na londonsku berzu najveći uspjeh što su 44 kupca iz Evrope, Amerike i Azije, kupila obveznice. Struku ne iznenađuje da je većina kupaca iz SAD i Evrope, jer su tu finansijska tržišta najrazvijenija - a smatraju da će ova emisija obveznica pobuditi dodatno interesovanje za Republiku Srpsku.\nDoktor ekonomije i bivši premijer Crne Gore, Igor Lukšić, kaže - kao neko ko je doprinosio kreiranju državne ekonomske politike - opcija izlaska na međunarodno tržište je uvijek vrijedna.\n"Ovo veoma puno znači kada je u pitanju izgradnja povjerenja u bilo koji finansijski sistem, samim tim u finansijski sistem Republike Srpske, zato što je zaduživanje preko finansijskih tržišta zapravo najtransparentniji oblik zaduživanja koji možete zamisliti. Otvaranjem različitih, alternativnih izvora finansiranja se bolje pozicionirate, imate prosto više mogućnosti za upravljanje javnim finansijama", istakao je Igor Lukšić, doktor ekonomskih nauka.\nKada se obveznice počnu kotirati na sekundarnim tržištima, smatra Lukšić, tada će svaka izjava, svaki novi zakon i svaka nova investicija uticati na kretanje njihove cijene - ali i na formiranje budućih cijena. Ministarka Vidović podsjeća da je Srpska prije tri godine izašla na bečku berzu, pri istim uslovima - što je dokaz da drži rejting i da je ocijenjena kao stabilno okruženje.\nZora Vidović Londonska berza\nRepublika Srpska uspješno iskoristila povoljne uslove na međunarodnom finansijskom tržištu\nPepić: Republika Srpska pokazala sposobnost da emituje obveznice na Londonskoj berzi\nRepublika Srpska uspješno plasirala obveznice na Londonskoj berzi


Opozicija sprema kontrolore za izbore, među “čuvarima kutija” i javne ličnosti – DnevniZurnal\nOpozicija sprema kontrolore za izbore, među “čuvarima kutija” i javne ličnosti\nEskobar i Lajčak u sredu stižu u Beograd. Glavna tema biće dijalog, ali je američki diplomata uoči dolaska u region poručio da će Vašington pažljivo pratiti i izbore u Srbiji. Najčešće se govori o njihovoj regularnosti, pa bi 3. aprila najvažniju ulogu mogli imati kontrolori. Opozicione stranke već obučavaju one koji žele da čuvaju volju građana. U taj proces su se tokom referenduma uključile i pojedine javne ličnosti.\nUkoliko želite da izbori u aprilu proteknu bez sumnjivog glasanja, svako izborno mesto mora imati dovoljno kontrolora iz svih stranaka. Opozicione stranke već obučavaju one koji žele da čuvaju glasove građana.\n„Često ima više žena najviše ima mladih do 29 godina i onih preko 60 godina, tako da ta neka srednja generacija nedostaje, i pozivam ih sve da se priključe jer je to važno. Ljudi često imaju odbojnost da se preko neke stranke prijave ali ne radi se kontrola za PSG, već kontrolori su ti koji čuvaju sve glasove“, izjavila je Nina Stojaković iz PSG.\nNa referendumu su primećeni i oni poznatiji političari kao čuvari kutija. Funkcioner Nove stranke Zoran Živković kaže da je izborni kontrolor od 1996. godine\n“Bio sam na onim prethodnim izborima predsednik izborne komisije, na referendumu član. Važno je prvo kako reaguju ostali u biračkom odboru, i znaju ako im je neko rekao da tu neće biti muvanja, građani kako ko. Ljudi koji su javne ličnosti a nisu političari treba da učestvuju u tome i treba da postoji kritična masa koja kaže – ne bojim te se”, rekao je Živković.\nNajpoznatiji političar, upozoravaju iz CRTA, neće sedeti u biračkom odboru, ali prekraja volju građana već sada, koristeći medije sa nacionalnom frekvencijom.\n“Predsednik Srbije je u decembru mesecu bio prenošen uživo na televizijama sa nacionalnom pokrivenošću, 50 događaja je bilo koji se mogu okarakterisati kao kampanja javnog funkcionera. Mediji koji imaju veoma jednostran način izveštavanja o različitim akterima ne daju prostor različitim stavovima da se čuju”, naglasio je Nedeljkov.\nToliko medijsko pojavljivanje ne može da prestigne niko, ali na sam dan izbora kontrolori ipak mogu da donesu regularnost i sigurnost.\n“Imamo primer predsedničkih izbora 2017. godine u Novom Pazaru, na jednom biračkom mestu Aleksandar Vučić osvojio je 1.800 glasova, a samo nekoliko stotina metara dalje na mestu gde je bilo kontrolora osvojio je 100. Tamo gde postoji kontrola, bilo kakva, oni se neće usuditi tako lako da kradu izbore”, kazala je Nina Stojaković.\nPo novim promenama Zakona koji će uslediti, prigovor na regularnost izbora moći će da podnese samo onaj ko je bio u komisiji kao kontrolor.\nby admin 29/06/2022, 17:47\nby admin 29/06/2022, 17:11\nSPC u načelu prihvatila radnu verziju Temeljnog sporazuma\nby admin 29/06/2022, 17:03\nNovi dan o verskoj nastavi i tvrdnjama patrijarha\nby admin 29/06/2022, 16:34\nHrvati u BiH ne pripadaju ni Čoviću ni HDZ-u ni Zagrebu\nby admin 29/06/2022, 16:25\nVojska Srbije: Postavljen pontonski most od Zemunskog keja do plaže Lido\nby admin 29/06/2022, 15:55


Vladajuća koalicija CG odbila formirati nove opštine\nNaslovnica Južni Sandžak Rožaje Vladajuća koalicija CG odbila formirati nove opštine\nJužni Sandžak – Iako predloženim Zakonom o lobiranju to nije bilo predviđeno, oni koji namjeravaju da se bave lobiranjem moraće da polažu ispit i dobiju adekvatan sertifikat, nakon što je glasovima opozicije i SDP-a usvojen amandman poslanika Nove Slavena Radunovića i Emila Labudovića.\nSličan amandman, od kojeg su odustali u korist kolega iz Nove, imali su i poslanici SDP-a.\n“Ne tražimo da lobisti moraju da imaju visoku stručnu spremu. Ali za one koji će profesionalno da se bave tim poslom mora da postoji ispit, jer će se njime pokazati da poznaju zakon o lobiranju i granicu između lobiranja i korupcije, da se ne bi sjutra pravdali nepoznavanjem zakona”, rekao je Radunović.\nPoslanici su usvojili Zakon o lobiranju, kojim se po prvi put reguliše ta djelatnosti u Crnoj Gori, a koji se zaokružuje set antikorupcijskih zakona i podzakonskih akata donijetih u posljednjih nekoliko godina.\nMinistarstvo finansija, koje je predlagač zakona, prihvatilo je amandmane Vasilija Laloševića i Dobrice Šljivančanina, prema kojima lobista ne smije da nudi finansijski podstrek službeniku ili funkcioneru u državnoj instituciji, kao i ostalim klijentima, jer se na taj način obezbjeđuje zaštita od korupcije.\nSkupština je, međutim, odbila amandman Gencija Nimanbegua koji je tražio brisanje odredbe prema kojoj “strano fizičko ili pravno lice može da obavlja lobiranje u Crnoj Gori, ako je u državi čiji je državljanin registrovano za obavljanje te djelatnosti”.\nNišta od novih opština\nUsvojen je i Zakon o teritorijalnoj organizaciji Crne Gore, kojim su pooštreni uslovi za stvaranje novih opština u dijelu koji se odnosi na fiskalne kapacitete.\nNo, iako je zakon usvojen u Crnoj Gori neće biti formirane nove opštine Tuzi, Golubovci, Grbalj, Sutomore, Petnjica, Gusinje i Petrovac na moru, jer je vladajuća većina odbila sve amandmane opozicije koji su predviđali formiranje novih lokalnih uprava.\nIstičući da je Zeta bila prva država i iskra crnogorske duhovnosti i državnosti, predlagač amandmana za osnivanje opštine Golubovci Milan Knežević (SNP) podsjetio je da je Zeta imala opštinu „kad mnoge druge nijesu bile u sastavu Crne Gore“.\n„Vi ćete poslati jasnu poruku građanima Zete ako ne uvažite realne zahtjeve ovog područja“, kazao je Knežević.\nKomentarišući amandmane za samostalnost područja Grblja, Petrovca na moru i Sutomoru, Snežana Jonica (SNP) kazala je da sredstva koja su ubirana sa tih pordručja nijesu u njih adekvatno investirana, te da bi, dobiju li opštinu, bolje raspolagali tim resursima“, uvjerena je Jonica.\nKemal Purišić (Bošnjačka stranka), čija je stranka podnijela amandmane za formiranje opština Petnjica i Gusinje, kazao je da na tim područjima postoji jasna volja stanovništva za samostalnost, ali i uslovi koji su neophodni za funkcionisanje tih opština.\nPoslanici su imenovali Budimira Šćepanovića za zamjenika zaštitnika ljudskih prava i sloboda i usvojili izvještaje o upotrebi jedinica Vojske Crne Gore u međunarodnim snagama u 2010. i dodijeljenoj državnoj pomoći.\nAlbanske partije vrlo nezadovoljne\nPosebno nezadovoljstvo iznijeli su poslanici kluba albanskih partija, nakon što je skupštinska većina, slijedeći stav Odbora za ustavna pitanja i zakonodavstvo, utvrdila da amandmani tih stranaka, kojim je bilo predviđeno da se u zakonu imena naselja gdje su Albanci većin pišu dvojezično, nijesu pravno prihvatljivi.\n„Mi jesmo za to da se u opštinama gdje Albanci čine relativnu većinu mjesta pišu dvojezično. Ali zakoni i akti mogu biti ispisani samo na crnogorskom jeziku“, rekao je Džavid Šabović (SDP), koji je i predsjednik tog Odbora.\nIstičući da imena naselja u zakonu treba da budu ispisana i na albanskom jeziku Genci Nimanbegu pitao je kako je moguće da su istovjetni amandmani odboru bili pravno prihvatljivi prije godinu i po dana.


U cilju pomoći socijalno najugroženijim sugrađanima, gradonačelnik Kraljeva dr Predrag Terzić, načelnik Raškog upravnog okruga Nebojša Simović i direktor Regionalne privredne komore Moravičkog i Raškog upravnog okruga Zvonko Tufegdžić, održali su sastanak sa četrdesetak privrednika sa teritorije grada Kraljeva, kako bi, zajedničkim snagama, prikupili sredstva za kupovinu paketa, i to kod kraljevačkih trgovinskih lanaca.\nKraljevački trgovinski lanci pakete, za koje su sredstva obezbedili naši privrednici, počeli su da dopremaju u Novu halu sportova, odakle će dalje biti distribuirani.\n„Deo sredstava će ostati u Kraljevu, i to je jako važna poruka - da u ovom trenutku budemo svi solidarni, od Gradskog štaba za vanredne situacije, Vojske, Policije, Sektora za vanredne situacije, Zavoda za javno zdravlje, do svakog preduzeća i ustanove čiji je osnivač grad, ali i privrednih subjekata koje su osnovali kraljevački privrednici, da svi zajedno delujemo kako bismo pomogli sugrađanima. Važno je i da deo novca ostane u Kraljevu, da budemo solidarni da se u ovim trenucima trudimo da zaštitimo kraljevačku privredu onoliko koliko možemo. Svi ste videli i predlog mera predsednika Republike Srbije Aleksandra Vučića, kojima će pomoći privrednicima na čitavoj teritoriji Srbije - privrednici neće ostati na cedilu. Jako je bitno to da ćemo svi zajedno nastaviti da funkcionišemo i u periodu vanrednog stanja, ali i nakon toga“, poručio je gradonačelnik dr Predrag Terzić zahvalivši svima koji su se uključili u ovu akciju.\nU ime Štaba za vanredne situacije na teritoriji grada Kraljeva, za prijem, a kasnije i za raspodelu ove pomoći, zadužen je predsednik Skupštine grada Kraljeva Nenad Marković. Prijem paketa će trajati sedam dana, nakon čega sledi raspodela – volonteri će pakete dostavljati na kućnu adresu najugroženijih sugrađana.\nPrema rečima gradonačelnika, spisak korisnika socijalne pomoći je dobijen od Centra za socijalni rad Kraljevo, postoji i spisak korisnika usluga Crvenog krsta. I ratni vojni invalidi i porodice palih boraca koje se nalaze u stanju socijalne potrebe dobiće pakete pomoći od grada Kraljeva. Kada se utvrdi koliko paketa je obezbeđeno preko tog broja, raspodela će biti nastavljena prema kriterijuma koji će biti jasni i javno saopšteni.\nNačelnik Raškog upravnog okruga Nebojša Simović je zahvalio privrednicima na donaciji i preduzetnicima i samostalnim trgovinskim radnjama i svim onim ljudima koji su osetili potrebu da budu solidarni sa građanima Kraljeva.\n„I za vreme ratnog stanja, bombardovanja, poplava… ostala je ta solidarnosti, to jedinstvo, i danas se to pokazalo. Na nivou Raškog upravnog okruga pomoć se sakuplja u Vrljačkoj Banji, Raški, Novom Pazaru, Tutinu. Situacija u Okrugu je stabilna, prodavnice i trgovinski lanci su dobro snabdeveni, ima lekova u apotekama, inspekcijske službe rade svoje poslove, nema većih problema. Zahvaljujem Policiji, Vojsci i svim ljudima koji učestvuju u ovim teškim danima, kako za državu Srbiju, tako i za ceo svet“, rekao je Nebojša Simović, načelnik Raškog upravnog okruga.\nPreduzetnicima i privrednim subjektima na području grada Kraljeva koji su se odazvali pozivu, koji su sami i inicirali, zahvalio je predsednik Regionalne privredne komore Moravičkog i Raškog upravnog okruga Zvonko Tufegdžić.\n„Nadam se da ćemo uspeti da skupimo pakete za sve socijalno ugrožene. Nadam se velikom odzivu naših privrednih subjekata iako su i oni u izuzetno teškoj situaciji. Veoma otežano rade sa smanjenim kapacitetima, ali su našli način i odvojili sredstva da pomognu najsiromašnije sugrađane grada Kraljeva“, rekao je Tufegdžić i istakao da će ovog vikenda za penzionere raditi 30 prodavnica u Kraljevu, što je najveći broj do sada, kako bi smanjili gužve i kako bi svi penzioneri odnosno građani stariji od 65 godina uspeli da kupe namirnice bez velikog čekanja i gužve.\nOn je naglasio da je jako dobro da se svi paketi pakuju u trgovinskim lancima čiji su osnivači i sedište u gradu Kraljevu. Do sada je prijavljeno oko 1.800 paketa od privrednih subjekata. Kako je objasnio, na inicijalni sastanak je pozvano 35 najvećih preduzeća, ali se akcija proširila na sve privredne subjekte koji imaju bilo kakve mogućnosti i želje da pomognu.\n„Jedan paket nekom će doneti mogućnost da u ovim uslovima može da preživi“, poručio je Tufegdžić i dodao:\n„Za sada nemamo informacije da iko otpušta radnike. Imamo plaćena odsustva, privremene odmore - za firme koje nemaju mogućnost da rade, nemaju narudžbine, nemaju kome da prodaju, ali za sada nemamo informaciju da je bilo ko otpustio radnike.“\nPrema rečima direktora Zavoda za javno zdravlje Kraljevo Aleksandra Macana, epidemiološka situacija na teritoriji grada Kraljeva je nepromenjena.\n„Imamo tri pozitivna i oni su hospitalizovani. Juče smo uzorkovali šest uzoraka - tri sa teritorije grada Kraljeva, za koje će rezultati biti gotovi do 15.00 časova danas. Prema pozitivnima su obavljeni svi epidemiološki nadzori, kontakti su stavljeni pod kontrolu, nema razloga za brigu“, poručio je dr Macan, dodajući:\n„Imamo nešto veći broj uzoraka u Raškoj, pet uzoraka - pet pozitivnih. Svi su hospitalizovani, pod kontrolom su i njihovi kontakti. U Vrnjačkoj Banji imamo tri slučaja i svi kontakti iz Vrnjačke Banje su pod merama sanitarne inspekcije, pod nadzorom, tako da za sad pokrivamo i kontakte i ovih slučajeva koji su otkriveni od KOVID-19.“\nKako je naveo, ukupan broj testiranih za poslednja tri dana je 21, a pod merama nadzora je 1.200 ljudi sa teritorije Raške, Vrnjačke Banje i Kraljeva.\nSpisak dosadašnjih komentara za članak "Kraljevački privrednici ujedinjeni pomažu najugroženijim građanima".\nSpisak dosadašnjih komentara za članak "Kraljevački privrednici ujedinjeni pomažu najugroženijim građanima". Podelite vaše mišljenje sa nama. Pošaljite komentar klikom na dugme - napišite komentar.


Novogodišnja jelka 150 cm 0489\nNovogodišnja jelka 150 cm predstavlja osnovnu liniju veštačkih jelki, koje odlikuje solidan kvalitet uz povoljnu cenu. Ova novogodišnja jelka ima duge iglice i na taj način deluje mnogo sadržajnije u odnosu na druge jelke iste cenovne kategorije.\nOsnovna cena3.190,00 RSD\nNovogodišnja jelka sa belim vrhovima 150 cm 0473Zelena jela 120cm\nNovogodišnja jelka 150 cm predstavlja osnovnu liniju veštačkih jelki, koje odlikuje solidan kvalitet uz povoljnu cenu. Ova novogodišnja jelka ima duge iglice i na taj način deluje mnogo sadržajnije u odnosu na druge jelke iste cenovne kategorije. Takođe, ova novogodišnja jelka ima pravilno raspoređene grane. U kompletu se dobija i plastično postolje na kome stabilno stoji.


Policija Kosova obilježila 22 godine od osnivanja\nMinistarstvo unutrašnjih poslova i pripadnici Policije Kosova obilježili su svečanom ceremonijom 22 godine od osnivanja, javlja Anadolu Agency (AA).\nMinistar unutrašnjih poslova Xhelal Svecla zahvalio se policajcima kojih je ukupno 9.180, koji su u svakom trenutku na pravom mjestu da garantuju javni red i mir i da obezbjede bezbjednost za sve građane Kosova bez razlike.\nSvecla je rekao da je Ministarstvo planiralo da obilježi 22. godišnjicu na veličanstveniji način, ali je situacija sa pandemijom učinila tako nešto nemogućim. On je rekao da su upravo od pandemije COVID-19 na Kosovu umrla ukupno 24 kosovska policajca.\n– Nažalost, imamo 24 policajca preminula od COVID-19. S druge strane, naporno smo radili na vakcinaciji policajaca i tu je postignut veliki napredak i do danas imamo 7.912 vakcinisanih policajaca, dok je u redu za vakcinaciju još njih 1.268, tako da sam uvjeren da ćemo za nekoliko dana postići maksimum – rekao je ministar Svecla.\nDirektor Policije Kosova Samedin Mehmeti je kazao da je obezbjeđivanje života i imovine građana veoma važan zadatak i velika odgovornost. Pozvao je pripadnike policije da nikada ne krše građansko povjerenje koje im je dato da budu čuvari reda i bezbjednosti u zemlji.\n– Biti pripadnik Policije Kosova nije samo ponos ili privilegija. Nošenje državne uniforme znači odgovornost, a ponekad čak i opasnost po život policajca, ali služenje zemlji je najuzvišeniji osjećaj koji građanin može doživjeti – rekao je Mehmeti.\nPred kraj svečanosti portparol Policije Kosova Baki Kelani pročitao je imena pripadnika policije koji su nagrađeni medaljama za spasavanje života, policijskim medaljama za pohvale, pohvalama i zahvalnicama.\nKosovska policija je osnovana kao institucija reda i bezbjednosti 6. septembra 1999. godine. Evropska organizacija za saradnju i bezbjednost (OEBS), u skladu sa Rezolucijom 1244 Ujedinjenih nacija, prvobitno je otvorila policijsku školu i započela obuku prvih kandidata za policajce. U prvoj generaciji je bilo 176 pripadnika policije, koja se u to vrijeme zvala Kosovska policijska služba.


Vučić htio da stane pored Đukanovića, protokol ga pomjerio na drugi kraj sale (Video) – Sandzaklive najnovije vijesti iz Sandžaka\nobjavio sandzaklive 6. Oktobra 2021., 20:35\nSamit EU – Zapadni Balkan održava se na Brdu kod Kranja, a na njemu učestvuju šefovi država i vlada članica Evropske unije i Zapadnog Balkana.\nNakon završetka prve plenarne sesije u okviru Samita, učesnici su odradili zajedničku fotografiju. Međutim, prilikom pripreme za slikanje i zauzimanju pozicija, da protokol nije “umiješao prste” na fotografiji bi se jedan pored drugog vidjeli predsjednik Crne Gore Milo Đukanović i Srbije Aleksandar Vučić.\nNa video snimku objavljenom na YouTube kanalu predsjednika Crne Gore zabilježen je momenat kada Vučić prilazi Đukanoviću, rukuje se sa njim i staje pored njega. Međutim, Vučiću je prišla ženska osoba i zamolila ga da pređe na drugi kraj sale, jer protokolom nije bio predviđen ovakav raspored državnika na fotografiji.\nTako je predsjednik Srbije stao pored predsjednice Evropske komisije Ursule fon der Lajen, dok je Đukanović bio u društvu francuskog predsjednika Emanuela Makrona.\nNarodna stranka traži od zaštitnika gradjana vanrednu kontrolu i nadzor nad BIA zbog mučenja Katića…Politika„Od Zaštitnika gradjana zahtevamo da odmah i bez odlaganja, primenom odgovarajućih odredaba Zakona o BIA i Zakona o zaštitniku gradjana, obavi vanredn…\nPolitikaPredsjedavajući Predsjedništva BiH, Željko Komšić, komentarisao je Vučićevo priznanje da se “Srbija i Hrvatska slažu oko 90% stvari kada je u pitanju …


Dalibor Banović - Kratke priče\nGost "Kraj obično ima oduran miris. Lešina koja se raspada, drvo koje truli, hrana koja se kvari, rđa koja se širi... Taj sam odurni miris osećao i sada dok sam, kao pokajnik, stajao pred strašnim dželatom. Kasno mi je sada bilo da se kajem. Kasno. Kasno."\nDva pitanja "Tamo, ispod one strehe, gde smo se onomad krili od letnje kise sad januar ledenice stvara, a ja i dalje u rukama, kao dva vruca krompira, drzim ista pitanja i na svako od njih imam po dva odgovora: ono koje zelim da cujem i ono zbog kojeg me sumnje more."\nUlica "Nisam znao koja je godina jer je vreme bilo skoro nestvarno, ali sam instinktivno osećao da je ovo moja poslednja godina. Vreme je došlo, doneto severnim vetrom i snežnim mećavama, i ja sam bio spreman napustiti svoju ulicu. Zauvek."\nBeg "Uvek je to taj put za suze. Nikada neki drugi. Ja ne znam kako se to desi da te nešto stegne u grudima, a tek gore, na licu, izbiju slane kapi. Kojom su to niti povezani srce, duša, mozak i oči? I gde se uopšte ta veza kida?"\nPet junskih dana "Nisam znao da je sreća slana, sve dok mi nije, izgurana iz grudi, krenula curiti iz očiju i slivati se niz lice, do mesta na kom sam ja i dalje osećao toplinu tvog obraza."\nKljuč "Ljudi dolaze i prolaze kroz naše živote, neki s razlogom, a neki, čini se, ne. Mnogo je važnije spoznati njihov uticaj na nas i njegov značaj, nego se truditi stvari usmeravati putem koji smo osmislili i za koji mislimo da je jedan i jedini ispravan za nas. Želja, ma koliko nas pokretala i vodila ka uspehu, isto toliko ume da nas sputa, donese razočaranje i tugu."\nFigura sam bez oblika "Kazu da nada poslednja umire. Ja mislim da poslednje umire srce. Moja nada je vec umrla. Pokupio sam vec i samrtnu postelju na kojoj je onomad izdahnula."\nOgrada između "-„Ova je devojka umrla na sopstvenom venčanju“- rekla bi pokazujući glavom ka skamenjenoj devojci odevenoj u belo koja je, tada mi se činilo, spavala, držeći u ruci beli buket takođe okamenjenog cveća."\nPećina "Iza poluotvorenih vrata osećam svežinu. Oprezno stupam. Kroz prostor se čuje samo odjek mog daha. Stopala mi se hlade, iritirana koža umiruje. Samo srce lupa u nejednakom ritmu, ali ne u grudima, nego negde niže, u stomaku. "\nStaza "Vreme je dragoceno, ali ga ne možemo kupiti. Vreme je uvek sa nama, ali ga ne možemo zadržati."\nPismo "Jer kada umre nada, za njom umiru i srce i duša. Nakon toga, sve je samo prazna, napukla ljuštura, nagrižen i zarđao oklop i gnjila drvena kutija u kojoj trunu i poslednje živopisne, šarene slike prošlosti."\nSretnem li te "Šta ću izda li me laž, ta naivna neistina kojoj se bezuslovno predajem i u čijem zagrljaju ja tražim udobnost?


Sve karakteristike prirodnog kamena čine ga idealnim rešenjem za kupatila, a sa tim na umu, dizajner Migel Heranz kreirao je kolekciju lavaboa od mineralnih vrsta kamena kako bi njihovim korisnicima obezbedio spa osećaj u enterijeru njihovog doma. Pružajući svež pristup konvencionalnim belim, ovalnim umivaonicima na pravougaonim bazama ili kolumnama, Essence, Flow i Erosion linije kreirane su radi stvaranja relaksirajućeg spa osećaja u modernim prostorima za kupanje.\nMenjanjem dizajna standardizovanih formi umivaonika, Essence serija oslanja se na elementalne forme koje uvećavaju volumen i snagu prirodnog kamena. Flow, sa druge strane, predstavlja ultra lagane komade sa blago udubljenim bazama, na kojima su smešteni ostaci pultova sa svega 35 cm dubine, što ih čini idealnim solucijama za prostorije male kvadrature. Erosion linija, na kraju, donosi prirodnu lepotu kamena i uvećava je skulpturalnim formama koje podsećaju na pokrete vode.


Podrška politici Tri tačke i iz Sremske Mitrovice – Nebojša Zelenović\nPodrška politici Tri tačke i iz Sremske Mitrovice\nPolitičke organizacije okupljene oko politike Tri tačke koju je predložio Nebojša Zelenović nastavile su kampanju razgovora sa građanima Srbije u Sremskoj Mitrovici. Sastanku, koji je održan online, prisustovali su predstavnici ovih organizacija, kao i grupa uglednih građana ovog vojvođanskog grada. Politika Tri tačke je dobila punu podršku, a postignuta je saglasnost da u narednom periodu počnu aktivnosti na okupljanju lokalnih političkih organizacija, udruženja i građana oko principa ove politike.\nPredsednik Zajedno za Srbiju Nebojša Zelenović predstavio je temeljne principe konkretne politike zasnovane na Tri tačke i ocenio da će takva jasna i poštena politika građanima Srbije ponuditi alternativu i vratiti im veru da su promene moguće.\n„Građani žele nova lica u politici. Žele novu energiju, traže novo poverenje. Građani žele i dobar život, i svesni su da Zapad znači upravo to. Na Zapadu, u Evropskoj uniji i SAD, se najbolje živi – zato što je ekonomija jaka, zato što je zakon isti za sve, zato što su socijalna i zdravstvena zaštita dobre, obrazovanje kvalitetno, mediji slobodni, a o životnoj sredini se vodi dobra briga. To je ono što mi želimo i u Srbiji. Zato Srbija na Zapadu.“, rekao je Zelenović.\nPredsednik Gradskog odbora ZZS u Sremskoj Mitrovici Aleksandar Prodanović je pozdravio principijelno okupljanje oko jasne politike i ocenio da je to ono što građani žele. „U opoziciji se previše priča o kolonama, a premalo o konkretnim stvarima koje ćemo ponuditi građanima. Nije dovoljno da budemo protiv Vučića: ljudima moramo da ponudimo nešto za šta će se boriti. Mislim da je ovakvo okupljanje pravi potez.“, rekao je Prodanović.\nNa sastanku je ponovljena spremnost ove otvorene građanske platforme da uspostavi saradnju sa svim organizacijama i građanima spremnim da prihvate i podrže temeljne principe sadržane u Tri tačke, ali i naglašeno da postoje teme oko kojih je potrebna puna saradnja opozicije.\n„Obezbeđivanje fer uslova za slobodne izbore je nešto oko čega opozicija mora da nastupa ujedinjeno, i mi ćemo svakako biti deo te borbe.“, naglasio je Nebojša Zelenović.\nSastanak u Sremskoj Mitrovici bio je treći u nizu online sastanaka sa građanima i lokalnim organizacijama po gradovima Srbije usmerenih na širenje naše otvorene građanske platforme, a narednih dana nastavljamo u Novom Sadu, Loznici i Boru.


Jeftinije avio karte za Rim i Solun - samo danas!\nNaslovna » Avio karte » Jeftinije avio karte za Rim i Solun – samo danas!\nAh Neša 30. novembar 2014. Avio karte Postavite komentar\nU okviru akcije „Specijalna nedelja“, cena povratne avio karte samo 30. novembra 2014, za obe destinacije je od 109 evra, a kupovina je moguća do ponoći.\nU cenu su uračunate sve takse osim troškova izdavanja avio karte koja se razlikuje u zavisnosti od mesta kupovine. Putovanja vikendom sa beogradskog aerodroma „Nikola Tesla“ skuplja su 10 evra po pravcu. Popust na decu i bebe neće se primenjivati.\nAvio karte za Rim i Solun po ovoj ceni važe za putovanja od 1. decembra do 15. juna (osim od 17. decembra do 13. januara i od 29. marta do 17. aprila).\nJeftinije avio karte nedeljom\nU poslednjih nekoliko meseci aviokompanija Air Serbia ima nekoliko redovnih promotivnih akcija. Skoro svakog petka aktuelna je akcija „Happy Friday„, subotom – „Super subota„, a nedeljom „Specijalna nedelja„.\nDok je petkom prodaja moguća na bilo koji način (online, telefonskim pozivom, dolaskom u poslovnicu), subotom je prodaja samo u poslovnici domaće avio kompanije, a nedeljom samo online.\nPored ovih redovnih promocija, Air Serbia proslavlja godinu dana rada akcijama do kraja godine, a tu su i redovne godišnje akcije.\nPortal Dan u Beogradu redovno objavljuje promotivne akcije Air Serbia ali i drugih avio kompanija. (danubeogradu.rs)\nTagoviaerodrom "nikola tesla" air serbia avio karte avio karte rim avio karte solun dub jeftinije avio karte rim solun vesti\nPrethodni Čarobna knjiga: Marija Stupar – A naročito Petra\nSledeći Tom Novy, 5. decembra u Domu omladine Beograda


Mame su ljute: Protest trudnica i porodilja u subotu ispred Vlade – Slobodne novine\nMame su ljute: Protest trudnica i porodilja u subotu ispred Vlade\nBeogradski glas (Beta) – U subotu, 15. decembra u podne ispred Vlade Srbije biće održan protest Inicijative “Mame su zakon”, jer i dalje nije rešen problem mama i trudnica oštećenih Zakonom o finansijskoj podršci porodica sa decom.\nKako se u saopštenju te inicijative navodi, protest će biti održan pod parolom “Mame su ljute” jer budžetom za 2019. nisu planirana dodatna izdvajanja za majke i porodilje, niti se bilo šta čini na obećanim izmenama Zakona o finansijskoj podršci porodici sa decom, zbog kojih pojedine porodilje imaju primanja svega oko 1.000 dinara.\nIz inicijative ističu da ne žele “kozmetičke promene”, koje su prethodnih dana najavljivali predstavnici resornih ministarstava.\n“Ignorisanjem naših zahteva ostaju i dalje pogodjene mame koje su radile manje od 18 meseci (na neodređeno pre trudnoće), žene preduzetnice, žene koje imaju svoje firme, kao i majke koje imaju decu sa invaliditetom”, podsećaju iz inicijative.\nOznakemajke Mame su ljute Mame su zakon Naslovna-centar Naslovna-traka porodilje protest trudnice Zakon o finansijskoj podršci porodica sa decom\nČitajte ceo 39. broj Beogradskog glasa online!\n“Buna izazvana bedom i političkim nasiljem može da preraste u nacionalni protest”


RTS :: Nadal, Federer i Čilić u četvrtfinalu mastersa u Šangaju\nTenis Nadal, Federer i Čilić u četvrtfinalu mastersa u Šangaju\nčetvrtak, 12. okt 2017, 17:47 -> 17:55\nPrvi teniser sveta Španac Rafael Nadal plasirao se u čevrtfinale mastersa u Šangaju pošto je pobedio 28. igrača sveta Italijana Fabija Fonjinija posle dva seta, 6:3, 6:1.\nMeč je trajao 63 minuta, Nadal je četiri puta oduzeo servis Italijanu, koji nije uspeo da napravi nijedan brejk.\nNadal je ostvario 14. uzastopnu pobedu, a u četvrtfinalu će igrati protiv šestog nosioca Grigora Dimitrova iz Bugarske, koji je sa 6:3, 7:6 pobedio Amerikanca Sema Kverija.\nDo ovogodišnjeg Ju Es opena Nadal tri godine nije osvojio titulu na tvrdoj podlozi, a u Šangaju pokušava da osvoji treću u poslednjih pet nedelja. U četvrtfinale se plasirao i Švajcarac Rodžer Federer, koji je za sat vremena pobedio Ukrajinca Aleksandra Dolgopolova sa 6:4, 6:2.\nFederer će igrati protiv Francuza Rišara Gaskea, koji je posle tri seta, 7:5, 6:7, 6:3 pobedio sunarodnika Žila Simona.\nArgentinac Huan Martin Del Potro plasirao se u četvrtfinale pošto je pobedio trećeg nosioca Nemca Aleksandra Zvereva sa 3:6, 7:6, 6:4. Del Potro će igrati protiv srpskog tenisera Viktora Troickog, koji je pobedio Amerikanca Džona Iznera sa 6:4, 7:6.\nČetvrti nosilac Marin Čilić pobedio je u osmini finala Amerikanca Stiva Džonsona sa 7:6, 6:4. Hrvatski teniser će u četvrtfinalu igrati protiv Španca Alberta Ramosa Vinjolasa, koji je bio bolji od nemačkog tenisera Jana Lenarda Štrufa sa 7:6, 6:4.\n1 Kraj za Lajovića i Đerea u Umagu\n2 Krokodil se vratio, "Lakost" zahvalio Đokoviću\n3 Novakovo pismo posle osvajanja Vimbldona\n4 Đoković potvrdio učešće na Rodžers kupu\n5 Đere i Lajović u četvrtfinalu Umaga\nSekiru je dobio ... Odakle mu sekira "Девето дете Тито кумује" Sve je bilo muzika Ja, beli covek


Predsjednik Skupštine grada Banjaluka Zoran Talić izjavio je tokom posjete Centru za podršku porodicama djece i lica sa poteškoćama u razvoju "Dajte nam šansu – Zvjezdice" da Grad želi da maksimalno pomogne ovoj djeci kako ne bi postali socijalni slučajevi i da bi mogla da se normalno razvijaju.\nTalić je zajedno sa odbornicima gradskog parlamenta posjetio danas ovaj Centar, gdje su se detaljno upoznali sa problemima porodica - korisnika i razgovarali o mogućim rješenjima, saopšteno je iz Skupštine grada.\n"Svi smo opredijeljeni da dođemo do nekih sistemskih rješenja. Grad već učestvuje i finansijski, u prostornim kapacitetima i na druge načine kako bi se pomoglo ovom Centru", rekao je Talić.\n"Pokazali smo jasan stav da smo uz ove porodice", poručio je Talić.\nDirektor Centra za podršku porodicama djece i osoba sa poteškoćama u razvoju "Dajte nam šansu – Zvjezdice" Željka Perišić Ninković predstavila je odbornicima rad Centra, a prezentovan je i kratki film o problemima sa kojima se sureću roditelji djece sa poteškoćama u razvoju.\n"Odbirnici su upoznati i o tome kako zbrinuti omladinu sa poteškoćama u razvoju, kako organizovati vrtićki boravak za ovu djecu i organizovati podršku i psihologa i pedagoga kako za majke tako i za samu djecu", navela je Ninkovićeva.\nPosjeta predsjednika Skupštine grada Banjaluka i odbornika gradskog parlamenta je organizovana u okviru prvog ciklusa dana otvorenih vrata "Zvjezdica" u prostorijama Centra.


Antoan Grizman - Blic Sport\nDerbi 14. kola španskog prvenstva, u kome je Barselona onemogućila ekipi Real Sosijedada da samostalno zauzme vrh tabele, doneo je i jedan vrlo zanimljiv detalj.\nNapadač Barselone Antoan Grizman izjavio je da u katalonski klub nije došao da bi osvajao trofeje, već da bi napredovao na ličnom nivou.\nFIFA je u četvrtak kaznila fudbalski klub Barselonu sa bizarnih i pomalo smešnih 300 evra, zbog toga što su u toku prošle sezone pregovarali sa Antoanom Grizmanom, tada članom Atletiko Madrida, i to bez znanja Madriđana.\nBarselona je u drugom kolu Primere "petardom" po kratkom postupku rešila Real Betis. Antoan Grizman je na svom prvom nastupu na Barsinom "Kamp Nou" očarao navijače sijasetom sjajnih poteza na putu ka dva pogotka i asistenciji, sa kojima je svom timu pomogao da trijumfuje sa 5:2.\nFudbaleri Barselone savladali su Napoli sa ubedljivih 4:0 u sklopu Međunarodnog kupa šampiona. Utakmica je igrana u Majamiju, a svoj prvi gol u dresu Katalonaca postigao je Antoan Grizman.\nFudbalski klub Atletiko Madrid tražio je od uprave španske prve lige da blokira prelazak napadača Antoana Grizmana u Barselonu zbog spora oko obeštećenja, rekao je danas predsednik Primere Havijer Tebas.


Studenti dolaze pred Vladu KS: U domovima ostajemo bez hrane, struje..\n07.04.2021 06:58 Autor: Raport.ba\nUdruženje studenata Studentskog centra u Sarajevu je najavilo je za danas proteste ispred zgrade Vlade Kantona Sarajevo.\nKako su naveli u saopćenju, ispred Vlade KS okupit će se u 9.30 sati.\n“Godinama unazad nemaran odnos nadležnih je doveo do ruba, na kojem studenti ostaju bez hrane. Studentima JU ‘Studentski Centar’ Sarajevo duguje oko 100.000KM, zgrade, i pored uvrštavanja na spisak projekta energetske efikasnosti u 2019. godini, još nisu renovirane, godinama kanton ne plaća punu dotaciju JUSC-u pa su ulaganja u inventar mizern, a kao presudan momenat navodimo taj da se nadležni preko 40 dana prepucavaju s direktorom da li je direktor ili ne”, naveli su u svom saopćenju.\nPROČITAJTE U Gradskom vijeću Mostara burno zbog imenovanja članova Izborne komisije\nNa kraju, ističu da za to vrijeme dobavljači otkazuju dovoz hrane zbog dugova, javne nabavke propadaju jer ih nema ko potpisati, elektrodistribucija najavljuje isključenje električne energije i sl.\n“Mirno okupljanje su podržali SPUS, JUSC, te većina fakultetskih asocijacija”, naveli su u svom saopćenju.\nTagovi: Javna ustavno Studentski domovi studenti Vlada KS\nNaša stranka: U zdravstvu KS na sceni je kontrolirana anarhija\nSkandal s vakcinacijom potresa Vladu KS. Ima li Trojka snage da krene u rekonstrukciju Vlade i obračun sa svojima?\nOvo su grafike zbog kojih je Vlada KS odlučila uvesti lockdown\nFortina poruka građanima: Nemojte da dođemo u situaciju da se ponovo zatvaramo\nKJKP Rad objavio uznemirujuću fotografiju: Neko je bacio kompletne kurbane pored kontejnera. Kažnjen je\nU Sarajevu od jutros saobraćajni haos. Mandić: Ova Vlada ima talent za zagorčavanje života


IslamBosna » Pakistan protjeruje 108 turskih nastavnika\nPakistan protjeruje 108 turskih nastavnika\nGulen, pakistan, turska\nIslamBosna.ba- Pakistanske vlasti donijele su odluku da iz zemlje protjeraju 108 turskih nastavnika koji djeluju u školama terorističke organizacije FETO i dale im roka da napuste zemlju do 20. novembra. Ovi nastavnici radili su u 23 škole koje su djelovale na području Pakistana, a pripadale su Gulenovoj mreži škola.\nOvo je danas izjavio pakistanski ministar unutrašnjih poslova Šudri Nesar Ali Han gostujući na jednoj pakistanskoj televiziji. On je kazao da je odluka donešena i da je zvanično stupila na snagu, ostavivši nastavnicima pet dana da sa svojim porodicama napuste zemlju.\nGulenove škole u Pakistanu djelovale su pod krovnom organizacijom Pak-Turk, a pretpostavlja se da će uprava nad ovim školama preći u ruke turske vlade, a odluka o tome očekuje se prilikom posjete turskog predsjednika Redžepa Tajipa Erdoana Pakistanu, koja bi trebala započeti sutra, u srijedu.\nPlanirano je da Erdoan prilikom posjete Pakistanu se susretne sa svojim pakistanskim kolegom Memnunom Husejnom, premijerom Navazom Šerifom, kao i da se obrati Pakistanskoj nacionalnoj skupštini i Parlamentu.


BROJNE TEME RAZGOVORA: Britanski parlamentarci danas i sutra u posjeti BiH - GlobalCir\nParlamentarna delegacija Velike Britanije pri Interparlamentarnoj uniji doputovaće danas u višednevnu posjetu BiH, gdje će razgovarati sa zvaničnicima parlamenata BiH, Republike Srpske i Federacije BiH, kao i sa drugim zvaničnicima.\nIz parlamenta BiH su naveli da su teme razgovora sa zvaničnicima u BiH razvoj demokratije, bezbjednosna situacija, trgovina između dvije zemlje, uloga civilnog društva i medija, kao i druge značajne teme. Prvi radni susret delegacije Velike Britanije, koju predvodi Nigel Evans, biće danas sa delegacijom Parlamentarne skupštine BiH pri Interparlamentarnoj uniji, a zatim i sa članovima kolegijuma Doma naroda i Predstavničkog doma Parlamentarne skupštine BiH.\nBritanski parlamentarci sutra će boraviti u Mostaru, gdje bi trebalo da razgovaraju sa gradonačelnikom LJubom Bešlićem, rukovodstvom Skupštine Hercegovačko-neretvanskog kantona i predstavnicima ambasada.\nGosti iz Velike Britanije u srijedu, 30. maja, trebalo bi da se sastanu sa predstavnicima Parlamenta Federacije BiH, gradonačelnikom Sarajeva Abdulahom Skakom, članovima Međureligijskog vijeća BiH, Spoljnotrgovinske komore BiH, a Ambasada Velike Britanije u BiH potom će održati sastanak o temi “Sprečavanje seksualnog nasilja u projektu sukoba”.\nPosjeta britanskih parlamentaraca Banjaluci planirana je za četvrtak, 30. maja, kada će se susresti sa predsjednikom Narodne skupštine Republike Srpske Nedeljkom Čubrilovićem, gradonačelnikom Igorom Radojičićem i predstavnicima nevladinh organizacija.


Uloga muzike u osnaživanju žena: Kad slušaš pesmu, čuješ li tekst? – Tvoj Magazin\nPesme koje prenose univerzalnu poruku, razumljivu na svim prostorima i u svim vremenima, su one koje su obojene čistom emocijom, dobrom energijom, one koje su izražene upečatljivim glasom, ritmom koji pokreće i rečima koje dotiču.\nKažu da srećan sluša, a tužan razume – zato, zastani ponekad i poslušaj tekst! On se obraća tebi – dozvoli mu da ti pomogne, da te ponese i da te ohrabri.\nangažovane pesmebeovizijafeminizamivan volarić zak samamuzikanataša i una samo bez strahaosnaživanje ženapink trytekstuniverzalne vrednosti


- Tražimo da se poštuje Konvencija o ekstradiciji, Zakon o međunarodnoj pravnoj pomoći u krivičnim stvarima i Ugovor između Srbije i Crne Gore, a posebno načelo specijaliteta - rekla je za Tanjug Vukotićeva advokatkinja Zora Dobričanin Nikodinović.\nOdbrana ukazuje da Zakon o međunarodnoj pravnoj pomoći u krivičnim stvarima propisuje načelo specijaliteta koje kaže: "Ako izručenje bude dozvoljeno, izručeno lice ne može da bude krivično gonjeno, podvrgnuto izvršenju sankcije ili izručeno trećoj državi za krivično delo izvršeno pre izručenja, a koje nije predmet izručenja".\nTo, na primer, znači da Vukotić ne bi mogao, nakon izručenja, u Crnoj Gori da bude upućen na izvršenje kazne od tri meseca zatvora na koju je osuđen ranije u toj zemlji, jer za ovu kaznu nije moguće raspisati međunarodnu poternicu, niti dozvoliti izručenje.\nCrnogorske vlasti traže Vukotića zbog krivičnog postupka za pokušaj ubistva u Kotoru 2016. godine i nedozvoljeno nošenje oružja, i veruje da je on visokorangirani pripadnik kriminalnog škaljarskog klana.\nO žalbi na rešenje Višeg suda odlučivaće Apelacioni sud u Beogradu, a u svakom slučaju, nakon pravosnažnosti sudskog rešenja, konačnu odluku o izručenju donosi ministar pravde Srbije.\nInače, ovaj Kotoranin, koji ima državljanstvo i Srbije i Crne Gore, u Srbiji izdržava kaznu od 15 meseci zatvora zbog posedovanja falsifikovanog pasoša sa njegovom slikom, ali na ime Georgije Andonov. Kaznu, koja mu ističe u decembru, treba da odsluži u Srbiji.\nKrivičnom prijavom podgoričke policije koja je podeta tužilatvu, pored Vukotića u tom slučaju su obuhvaćeni i Milić Minja Šaković i Igor Dedović.\nMeđutim, Šakoviću je letos ukinut pritvor i pušten je da se brani sa slobode, a Vukotićeva odbrana je u žalbi povodom rešenja za izručenje, u koju je Tanjug imao uvid, citirala mišljenje crnogorskog tužilaštva povodom molbe Šakovićevog branioca da mu se ukine pritvor.\nPored toga, crnogorsko tužilaštvo je navelo i da je cenilo iskaz oštećenog Stupara - da ne zna koliko je osoba bilo u vozilu iz kojeg je pucano na njega i Radonjića, da nikoga od njih nije prepoznao i da ne zna ko je pucao na njih, navodi se u žalbi Vukotićeve odbrane.\nOdbrana navodi u žalbi u prilog tezi da nema dovoljnog stepena sumnje da je on izvršio krivično delo za koje Crna Gora traži ekstradiciju.\nOn je 10. septembra 2018. godine bio uhapšen u turskom letovalištu Antalija s falsifikovanim makedonskim pasoem na ime Georgije Andonov i već sutradan je deportovan u Srbiju.


LG – Page 26 – LG OLED club\nJedinstvena instalacija prikazuje sve mogućnosti prilagodljivih LG Open Frame OLED komercijalnih ekrana Beograd, 09. januar 2018. godine – Impresivna instalacija zasnovana na fleksibilnoj tehnologiji komercijalnih ekrana kompanije LG Electronics (LG), oduševila je sve prisutne ovonedeljnog CES sajma u Las Vegasu. Vijugavi LG OLED kanjon dužine 90 stopa, sastavljen od 246 LG OLED ekrana u konkavnoj…\nPrvi 4K UHD projektor kompanije LG donosi zapanjujuće slike u kompaktnom kućištu elegantnog dizajna Beograd, 10. januar 2018. godine – Kompanija LG Electronics (LG) predstavila je na CES sajmu prvi 4K UHD kućni projektor iz HU80K serije, model koji je nagrađen Best of Innovation nagradom za ultra-oštri prikaz videa i iskustvo kućnog bioskopa. U skladu…\nNovi LG flagship smart telefon sa tehnologijama veštačke inteligencije (AI) donosi potpuno novo korisničko iskustvo Beograd, 26. februar 2018. godine — Kompanija LG Electronics (LG) predstavila je na Svetskom kongresu mobilne telefonije (MWC) svoj prvi ThinQ mobilni uređaj. Izgrađen na temeljima prethodnog modela, V30SThinQ integriše nove AI tehnologije u najčešće korišćene funkcije, blisko usmerene na…\nNovi LG uređaji premostiće jaz između pristupačnijih modela srednje klase i flagship modela Beograd, 22. februar 2018. godine — LG Electronics (LG) će na predstojećem MWC sajmu predstaviti unapređenu seriju popularnih K8 i K10 telefona srednje klase, opremljenih premijum karakteristikama, koji mogu da pariraju flagship modelima. Oba modela će biti dostupna na ključnim tržištima kao…\nBudući da je već lider u kategoriji OLED i impresivnih SUPER UHD televizora, LG se ovoga puta fokusirao na komponente iza ekrana Beograd, 10. januar 2018. godine – Kompanija LG Electronics (LG) će podići iskustvo kućne zabave na viši nivo uvođenjem ThinQ® tehnologije veštačke inteligencije (AI) i naprednih procesora slike u najnovije modele OLED…\nUmreženi inteligentni uređaji kompanije LG za kuhinju budućnosti\nMreža nudi besprekornu povezanost pomoću naprednih tehnologija InstaView ThinQ™ frižidera, EasYClean® rerne i QuadWash™ mašine za pranje posuđa Beograd, 12. januar 2018. godine – Kompanija LG Electronics (LG) predstavila je na CES sajmu svoju viziju povezane, pametne kuhinje budućnosti koja predviđa potrebe potrošača i skraćuje vreme pripreme jela. Napredni kuhinjski uređaji kompanije LG –InstaView ThinQ™…\nLG napredna poslovna rešenja na ISE sajmu3\n0 27. 02. 2018.\nBeograd, 29. januar 2018. godine – Kompanija LG Electronics (LG) predstaviće inovativna komercijalna rešenja i novi način njihovog korišćenja u poslovnom okruženju na ISE 2018 sajmu, koji se održava u Amsterdamu od 06. do 09. februara. Na štandu kompanije LG, posetioci će moći da se uvere u napredne karateristike rešenja poput Flexible Open Frame i…\nLG napredna poslovna rešenja na ISE sajmu2\n0 25. 02. 2018.


Vučić: BiH – najteže pitanje na Balkanu - Portal 072info\n“O tome sam razgovarao i sa visokim predstavnikom EU za spoljnu politiku i bezbednost Ketrin Ešton i sa nemačkim zvaničnicima. Moja pamet nije ni blizu dovoljna, niti vidim tako jednostavno i lako rešenje, osim što smatram da je važno da sve bude urađeno u dogovoru tri naroda na miran i demokratski način. To bi bilo rešenje koje će Srbija podržati”, naglasio je Vučić.\nOn je danas na konferenciji za novinare, nakon susreta sa austrijskim šefom diplomatije Sebastijanom Kurcom, rekao da je svom sagovorniku prenio “da je BiH jedino pitanje koje ga plaši u razgovorima i od kojeg čuva Srbiju”, jer je to najteže pitanje na Balkanu.\nVučić je naveo da se Srbija ponaša u skladu sa obavezama iz Dejtonskog sporazuma i da ni na koji način ne ugrožava bilo čiju stabilnost i teritorijalni integritet, već svojim ponašanjem i izjavama podstiče stabilnost u regionu.\nNa pitanje da li će Srbija i Austrija pokrenuti neku zajedničku inicijativu za stabilnost BiH ili neku vrstu ustavnih promjena, Kurc je rekao da smatra da treba napraviti “polazište za reforme u strukturi BiH” i da BiH bude u stanju da preduzme potrebne korake za privredni uspon.\n“Koliko možemo da to podržimo – mi ćemo učiniti, jer je u našem interesu da dođe do razvoja. S tim u vezi smo već razgovarali sa drugim ministrima i svi smatramo da je veoma važno da ne izgubimo BiH iz vida”, naglasio je Kurc.\nPrema njegovim riječima, važno je napomenuti da religijska i etnička struktura i razlike u BiH predstavljaju izazov, a uz to treba dodati i sve veće frustracije i proteste protiv korupcije.\nKapetan Costa Concordije vratio se na mjesto brodoloma


Pacijentkinja ima blagu kliničku sliku: U UKC Srpske potvrđen prvi slučaj sezonskog gripa - BIGportal.ba\nOvaj slučaj je detektovan 8. novembra, a radi se o uzorku pacijentkinje koja ima blagu kliničku sliku i nije hospitalizovana. Zanimljivo je da u toku prethodne sezone nismo imali detektovanih slučajeva influence – rekla je dr Maja Travar, načelnice Zavoda za kliničku mikrobiologiju UKC RS.\nDetekcija influence A u ovoj sezoni potvrda je slične situacije u okruženju, što znači da ovaj soj influence istovremeno cirkuliše u populaciji sa SARS-CoV-2 virusom, koji je trenutno dominantan.\n– S obzirom na to da se zdravstveni radnici već više od godinu i po bore sa korona virusom koristimo ovu prilku da apelujemo na stanovništvo da se vakciniše protiv korona virusa jer ljudi svakodnevno umiru, a vakcine, nažalost, propadaju. Gotovo 100 odsto hospitalizovanih mladih ljudi u posljednjih sedam dana su nevakcinisani. Vakcina je za sada jedino sredstvo u borbi protiv korona virusa i vakcinacijom čuvamo sebe, svoje voljene i time činimo sve što je do nas da ova pandemija što prije bude iza nas sa što manjim posljedicama – poručuju iz UKC RS.\nVudbridž: Novak će igrati u Australiji


Beogradski maraton i Turistička organizacija Beograda predstavljeni na sajmu Berlinskog maratona - SPORTSKI ŽURNAL\nBeogradski maraton i Turistička organizacija Beograda predstavljeni na sajmu Berlinskog maratona\nUspešna prezentacija Beograda, Srbije i Beogradskog maratona u Berlinu\nNa specijalizovanom sajmu Berlin Vital Ekspo koji je predhodio 45. Berlinskom maratonu, u periodu od 13. do 15. septembra bili su predstavljeni Turistička organizacija Beograda i Beogradski maraton.\nDejan Nikolić, direktor Beogradskog maratona je povodom posete Berlinu izjavio:\n- Vrlo smo zadovoljni kako je naš štand bio opremljen i posećen. Posebno smo zadovoljni činjenicom da je bilo mnogo zainteresovanih trkača i mogućih gostiju koji su posetili naš štand i da su pokazali interesovanje da dođu u Beograd i i Srbiju i učestvuju na 32. Beogradskom maratonu 2019. godine. Tokom tri dana održavanja sajma organizovali smo i niz sastanaka sa tour operatorima iz trkačkog biznisa, a podeljena je i velika količina turističkog promotivnog materijala. Zahvalni smo gradu Beogradu i Turističkoj organizaciji Beograda, što su prepoznali značaj Beogradskog maratona i kao turističkog događaja i što smo zajedno nastavili projekat „Predstavljanje Beogradskog maratona“ na određenim destinacijama u svetu. Uvereni smo da ćemo zajednički i u narednom periodu kvalitetno promovisati glavni grad Srbije i Beogradski maraton, s obzirom da su prethodne prezentacije pokazale pozitivne rezultate kada je u pitaju dalje povećanje broja samoplatežnih inostranih učesnika i gostiju iz celog sveta.\nSajam Berlinskog maratona posetilo je preko 100.000 učesnika i gostiju Berlinskog maratona iz preko 120 zemalja sveta, a bilo je prisutno preko 300 izlagača – među njima neki od najpoznatijih i najvećih maratona na svetu.\nNa upravo završenom 45. Berlinskom maratonu, uz rekordno učešće od 47.000 učesnika iz preko 120 zemalja sveta, postignuti su izvanredni rezultati. U muškoj konkurenciji takmičar iz Kenije, aktuelni olimpijski šampion Eliud Kipčoge, postigao je svetski rekord od 2:01:39. Ovo je bio ukupno 11 svetski rekord postignut na Berlinskom maratonu.


Magazin Intermezzo – Teretana u prirodi i u Parku Mladen Stojanović\nU banjalučkom Parku Mladen Stojanović, danas 24. oktobra, otvorena je još jedna teretana u prirodi, koju čine dva poligona sa 13 sprava za vježbanje.\nZavršetak radova na izgradnji četvrte teretane u prirodi ozvaničio je gradonačelnik Slobodan Gavranović, koji je rekao da je Grad Banja Luka u izgradnju i opremanje teretane uložio 15.000 KM. On je dodao da su ovakve teretane vrlo isplativa i značajna investicija.\nPrema podacima kojima raspolažemo, dnevno oko 600 ljudi vježba na spravama na otvorenom i to su većinom mladi ljudi. Vjerujem da će sprave koje su sada postavljene u parku veoma značiti aktivnim sportistima, koji dio priprema obavljaju u najvećem gradskom parku, kao i brojnim rekreativcima – naglasio je Gavranović.\nPodsjećamo, pored Parka Mladen Stojanović, teretane u prirodi su izgrađene na još tri lokacije – između Rebrovačkog i Venecija mosta, na Banj brdu i u naselju Sime Matavulja.


Naslovna » BG svaštara » Drugi pišu » Evropska atletika: Čuda maratona Belog grada\nNeko drugi 11. juni 2015. Drugi pišu Postavite komentar\nBeogradski maraton je prva trka u Evropi o kojoj se pojavio ovakav tekst na sajtu EA.\nAutor teksta Piter Metjus, u razgovoru sa direktorom Beogradskog maratona Dejanom Nikolićem, mnogobrojnim čitaocima izuzetno popularnog i uticajnog atletskog sajta, otkriva mnoge interesantne stvari o istoriji i sadašnjosti Beogradskog maratona.\nMetjus tekst počinje informacijom da Evropska atletika i Beogradski maraton sarađuju dugi niz godina na različitim projektima u cilju popularizacije atletike i pokreta trčanja, a da posebno mesto u toj saradnji zauzima Beogradski maraton i zajednička želja da on posluži kao primer dobre organizacije mnogobrojnim trkačima iz Evrope i celog sveta.\nPoseban deo teksta posvećen je projektu „Trčanje za sve“ (Running 4 All) i standardima i sistemu bezbednosti u organizaciji uličnih trka i maratona koji je EA pokrenula u cilju standardizacije organizacija ovakvih događaja i promocije trčanja i aktivnog i zdravog načina života.\nBeogradski maraton je bio prvi ovakav događaj u Evropi koji je dobio sertifikat EA za kvalitet i bezbednost, u aprilu ove Metjus se osvrće i na činjenicu da je Beogradski maraton, zahvaljujući svom konceptu, da se sastoji iz tri trke – maratona, polumaratona i Trke zadovoljstva – praktično otvoren svim kategorijama stanovništva.\nKao posebno značajno Metjus pominje i organizaciju Dečijeg maratona koji se tradicionalno održava nedelju dana pre Beogradskog maratona u Beo zoo vrtu uz učešće najbržih beogradskih predškolaca, u cilju popularizacije atletike i uvođenja zdravog načina života za najmlađe. Metjus, kao izuzetno značajno, ističe da se sva deca u ovom događaju osećaju kao pobednici, bez obzira na plasmane koje ostvare u samoj trci.\nAutor, dalje, u vrlo pozitivnom tonu, gotovo nadahnuto, nastavlja sa opisom događaja i same staze maratona opisujući je kao interesantnu, a posebno ističući lepote Beograda, njegovu dugu istoriju i tradiciju, interesantnu arhitekturu, naglašavajući da sve veći broj turista iz godine u godinu posećuje Beograd.\nU nastavku teksta, Metjus opisuje i unapređenja na ovogodišnjem maratonu, ali i novine koje su posebno značajno uticale na kvalitet organizacije, povećan broj učesnika i dalju popularizaciju trčanja. U tom delu teksta ističe se da su ove godine, po prvi put, organizovana Prvenstva Srbije za učenike srednjih škola, za studente i za korporacije u štafetnom polumaratonu, kao i da je putem livestream-a Beogradski maraton po prvi put praćen u celom svetu.\nTakođe se opisuje i humanitarni karakter ovog značajnog događaja i u tom delu organizacije početak saradnje sa Fondacijom Novak Đoković, kao i učešće velikog broja osoba sa invaliditetom.\nPiter Metjus svoj tekst zaključuje konstatacijom da je 28. SuisseGas Beogradski maraton bio kompletan uspeh u svim segmentima organizacije i da, nije samo potvrdio, već je i unapredio svoje mesto najznačajnijeg tradicionalnog sportskog događaja u Srbiji. (danubeogradu.rs)\nTagoviatletika beogradski maraton evropska atletika\nPrethodni „Džema Boveri“ u bioskopima\nSledeći Zemunski kej: Akcija usvajanja pasa „Najbolji prijatelj“


Penzioneri Rasinskog okruga traže poboljšanje materijalnog položaja - KruševacGrad\nOkružni odbor Saveza penzionera Rasinskog okruga, kojim je predsedavao Miljko Minić, razmatrao je društveni status ove starosne populacije i utvrdio plan rada za naredni period\nPenzionerska udruženja u Rasinskom okrugu su pozitivno poslovala u prošloj godini, ali zbog nedostatka finansijskih sredstava nisu u mogućnosti da obezbede tekuće održavanje svojih objekata i prostorija, a da ne govorimo o neophodnim investicijama.\nO teškoj situaciji u Gradskom udruženju penzionera Kruševca govorio je predsednik Miloje Bogićević:\n–O penzionerima niko ozbiljno ne misli od lokalne samouprave do državne vlasti. Lepo nas prime na razgovor, a realizacije zaključaka nema. Radimo projekat za rekonstrukciju zgrade u vrednosti 1,5 miliona dinara, a para nema. Grejanje plaćamo od 70.000 do 80.000 u sezoni i 20.000 van sezone, što je nemoguće izdržati. PIO fond ne brine o radu Udruženja penzionera, a to bi trebalo da radi.\nPenzionerska udruženja nemaju političku potporu, niti u lokalnoj samoupravi, niti na nivou države. Poslanici PUPS-a u Narodnoj skupštini Srbije i odbornici u lokalnim samoupravama ne iznose probleme penzionera. Tražimo od Fonda PIO da počne da rešava nagomilane probleme opštinskih udruženja, kao i celokupne populacije trećeg doba.\nPredstavnici opštinskih udruženja zatražili su veće angažovanje lokalnih samouprava i resornog ministarstva i zatražili da na sledećem skupu rukovodstva penzionera Okruga prisustvuju predsednici opština, predsednik Saveza penzionera Srbije i direktor Fonda PIO Srbije.\nOkružni odbor zatražio je od lokalnih samouprava da reše pitanje besplatnog prevoza penzionera, čija su primanja niža od 30.000 dinara, a da Fond PIO pruži veću podršku na upisu i povećanju broja penzionera za odlazak u banje. U ukupnom snabdevanju penzionera životnim namirnicama i ogrevom najaktivnije je udruženje iz Ćićevca, a u organizovanom snabdevanju ogrevom prednjači gradsko udruženje iz Kruševca. Sva udruženja penzionera su dobila sportsku opremu, a informatičku Aleksandrovac, Brus, Varvarin i Trstenik u uspešnoj akciji koju su organizovali Fond PIO Srbije i Savez penzionera Srbije. Veliku aktivnost u prethodnom periodu ostvarena je u sportu, rekreaciji i kulturno-zabavnom životu gde je posebno zapažen rad KUD penzionera Kruševca “Dragan Toković”.\nInače, penzioneri Rasinskog okruga organizuju međusobna druženja i saradnju sa udruženjima iz drugih gradova i opština. U prethodne dve godine, zbog epidemije korona virusa, takve aktivnosti su bile manjeg obima.\nNa sednici je, umesto preminulog Živomira Mijatovića, za novog člana Izvršnog odbora Saveza penzionera Srbije jednoglasno predložen Miljko Minić iz Kruševca, a za zamenika predsednika Okružnog odbora Saveza penzionera Rasinskog okruga izabrana je Nadežda Blažić iz Brusa.\n14.08.2021 0 414\n23.04.2021 0 354\n23.02.2021 0 242\n12.02.2021 2 603\n27.08.2020 0 537\n24.08.2020 0 705\n27. juna 2022., 20:17


Povoljan bezbjedosni momenat na području koje pokriva PU Zvornik - infoBirač\nNačelnik Policijske uprave Zvornik Goran Abazović rekao je danas da je stanje bezbjednosti na području koje pokriva ova uprava zadovoljavajuće i stabilno sa povoljnim bezbjednosnim ambijentom, jer nije bilo događaja koji bi izazvali veću uznemirenost građana, a ni krivičnih djela sa višim stepenom društvene opasnosti.\nAbazović je na konferenciji za novinare, predstavljajući podatke za februar tekuće godine, rekao da je u posmatranom mjesecu evidentirano smanjenje broja krivičnih djela, u odnosu na isti mjesec prethodne godine.\n– Ukupno su u februaru evidentirana 43 krivičnia djela, od kojih su 36 opšteg kriminaliteta, četiri privrednog kriminaliteta, jedno iz oblasti zloupotrebe opojnih droga i dva krivična djela iz oblasti ugrožavanja javnog saobraćaja – rekao je Abazović.\nGovoreći o migrantima, Abazović je rekao da u februaru na području Policijske uprave Zvornik nije zabilježen pojačan priliv migranata, ilegalnih ulazaka, kao ni evidentiranja zaticanja migranata na području ove policijske uprave.\nIstičući da se sa dolaskom proljeća očekuje priliv većeg broja migranata, Abazović je rekao da u dosadašnjem periodu nije bilo krivičnih djela ili prekršaja koje su počinili migranti, kao ni to da su migrnti bili žrtve izvršenja krivičnih djela.\nOn je dodao da su pripadnici Policijske uprave Zvornik tokom februara učestvovali u određenom broju akcija republičkog, regionalnog i lokalnog karaktera, kao i obezbjeđivanja javnih ličnosti, te da su sve profesionalno i u skladu sa zakonom obavili.\nNačelnik Sektora kriminalističke policije u Policijskoj upravi Zvornik Mladen Savić naglasio je da u februaru iz oblasti opšteg kriminaliteta nije bilo evidentirano izvršenje najtežih krivičnih djela iz grupe protiv života i tijela, kao što su teška ubistva, ubistva i slično.\n– Nije bilo evidentiranih ni krivičnih djela protiv polnog integriteta, kao ni najtežih krivičnih djela iz grupe protiv imovione, kao što su razbojništva i razbojničke krađe – rekao je Savić.\nSavić je istakao da su u februaru otkrivena četiri krivična djela privrednog kriminaliteta i da su zbog izvršenja ovih krivičnih djela nadležnim tužilaštvima podnijeta četiri izvještaja protiv četiri lica.\nOn je rekao da materijalna šteta pričinjena ovim krivičnim djelima iznosi oko 7.000 KM, koliko iznosi i visina stečene protivpravne imovinske koristi.\n– U ovim saobraćajnim nezgdama povrijeđeno je 12 lica, od kojih osam lakše, tri teže, dok je jedno lice poginulo – rekao je Vasilić.\nPrema njegovim riječima, policija je u toku februara kontrolisala 2.420 vozila i vozača i evidentirala 1.688 prekršaja, zbog čega su izdata 1.604 prekršajnih naloga.\nVasilić je naglasio da je u februaru iz saobraćaja isključeno 41 vozilo i 154 vozača, od kojih je 129 isključeno zbog vožnje pod dejstvom alkohola.


NSinfo: U avgustu temperature ispod proseka\nU avgustu temperature ispod proseka\nPrvih 10 dana avgusta temperatura će biti ispod prosečne za oko\ndva stepena, potom u granicama proseka od 21 do 26 stepeni, a u planinskim predelima od 15 do 19 stepeni, saopštio je Republički hidrometeorološki zavod (RHMZ).\nOčekuje se da u avgustu bude od osam do 15 tropskih dana, sa maksimalnom temperaturom od 30 stepeni i više.\nTokom predstojećeg meseca u nižim predelima moguće su do dve tropske noći, s minimalnom temperaturom vazduha od 20 stepeni i više.\nOčekuje se da količina padavina u avgustu u većem delu Srbije bude iznad prosečnih vrednosti: u nižim predelima 50 do 90 milimetara kiše, a na planinama od 80 do 100 milimetara. U nižim predelima će biti od 8 do 15 dana sa padavinama, a u brdsko-planinskim krajevima od 9 do 12 dana.\nU septembru se u celoj Srbiji očekuje srednja temperatura vazduha u granicama višegodišnjeg proseka, od 15 do 18 stepeni, a u planinskim predelima od 9 do 13 stepeni. U nižim predelima se očekuju do tri tropska dana i od 11 do 15 letnjih dana, s maksimalnom temperaturom od 25 stepeni i više.\nU septembru će količina padavina u većem delu Srbije biti u granicama višegodišnjeg proseka, na severu veća. U nižim predelima pašće 50 do 70 milimetara kiše, a na planinama do 90 milimetara. Očekuje se da u nižim predelima bude od 8 do 12 dana dana sa padavinama, a u brdsko-planinskim krajevima do 13 dana.\nU periodu od 1. juna do 25. jula najniža srednja temperatura vazduha bila je u Požegi 19,4 stepena, a najviša u Negotinu 23 stepena.\nNajmanje tropskih dana u tom periodu bilo je u Valjevu i na Paliću sedam, a najviše u Negotinu 24. U Beogradu je zabeleženo 14 tropskih noći, u Negotinu devet, u Nišu tri, dok je u Somboru, Valjevu, Velikom Gradištu, Kruševcu, Ćupriji i na Paliću bila po jedna tropska noć.


Vučić proglasio pobjedu liste SNS-a na lokalnim izborima u Beogradu - iBalkan.net\nKASNO NAVEČER Predsjednik SNS-a Aleksandar Vučić proglasio je večeras pobjedu liste SNS-a na lokalnim izborima u Beogradu, Sevojnu, Boru i Aranđelovcu…\nBEOGRAD: objavljeno u kategoriji “Vijesti- Ekonomija- Tehnplogija- Region- Magazin” 05. 03. 2018. 07: 53…Vučić proglasio pobjedu liste SNS-a na lokalnim izborima u Beogradu\nObraćajući se u izbornom štabu, Vučić je rekao da je lista SNS, na osnovu obrađenog 85 posto materijala, osvojila više od 45 posto glasova na lokalnim izborima u Beogradu i da ima apsolutnu većinu u gradskom parlamentu.\nOn je istakao da je ovo najbolji rezultat koji je SNS ostvario u Beogradu, odnosno da je osvojio više glasova nego na predsjedničkim izborima zajedno sa koalicionim partnerom SPS-om.\nVučić se zahvalio Beograđanima koji su, kako je rekao, pokazali da više poštuju rezultate rada od mržnje.\nOn je naveo da je lista SNS- a u Sevojnu osvojila 62,02 posto glasova, u Boru 60,03, a u Aranđelovcu 59 posto glasova.\n– Danas je bio dobar dan u kojem se pokazalo se demokrasto lice Srbije. Građani su na miran i demokratski način birali svoje predstavnike, rekao je Vučić, prenose beogradski mediji.\nPredsjednik Srpske napredne stranke Aleksandar Vučić izjavio je noćas da je lista “Aleksandar Vučić – Zato što volimo Beograd” na beogradskim izborima osvojila više od 45 posto glasova i ocjenio da je rezultat na izborima za Skupštinu Beograda najbolji izborni rezultat koji je ta stranka do sada ostvarila u Beogradu, javlja Anadolu Agency\n“Mislim da SNS bez partnera ima apsolutnu većinu u parlamentu”, rekao je Vučić.\nOn je dodao da je glasanje proteklo sa najmanje incidenata i da se prigovori Gradskoj izbornoj komisiji mogu nabrojati “na prste jedne ruke”.\nVučić je rekao da SNS i Socijalistička partija Srbijena izborima u Beogradu imaju više nego što su zajedno osvojili na predsjedničkim izborima.\nPrema prvim procjenama, SNS će u Skupštini Beograda imati 65 od 110 odborničkih mjesta.\nPrema podacima agencije Ipsos na uzorku od 50 posto, lista “Aleksandar Vučić – Zato što volimo Beograd” osvojila je 45,1 posto glasova na izborima za Skupštinu Beograda.\nPrema tim podacima, druga je lista “Dragan Đilas – Beograd odlučuje, ljudi pobeđuju” sa 18,5 posto, a treća lista oko predsjednika općine Novi Beograd Aleksandra Šapića sa 8,9 posto.\nSamo su još liste Socijalističke partije Srbije i Jedinstvene Srbije prešle cenzus sa šest posto.\nPrvi preliminarni rezultati koje će objaviti Gradska izborna komisija očekuju se kasno večeras.\nNa izborima u Beogradu pravo glasa imalo je oko 1,6 miliona birača.\nBeograd lista "Aleksandar Vučić - Zato što volimo Beograd" lokalni izbori lokalni izbori u Beogradu pobjeda liste SNS-a Vučić proglasio pobjedu\nBiH slavila u Cirihu\nPred vama je horoskop za nedelju 3. april\nHoroskop za 11. decembar 2016.\nErdogan, smrtnu kaznu imaju i SAD, Rusija, Kina, gdje je onda problem\nUhvaćen dok je inspektorima davao mito


Home/Društvo/Raspisan konkurs za podršku početnicima za započinjanje posla\nInovacioni biznis centar Zlatibor raspisao je konkurs za podršku početnicima za započinjanje posla – Start up.\nProjekat podrške početnicima za započinjanje posla – start ap realizuje Inovacini biznis centar Zlatibor. Inovacioni biznis centar Zlatibor obezbeđuje finansijsku i organizaciono-tehničku podršku za započinjanje poslovanja putem start ap projekta. Finansijska podrška se odnosi na dodelu finansijskih podsticaja početnicima za osnivanje preduzeća i onim pravnim licima ili preduzetnicima koji su osnovani u toku 2021. godine pre raspisivanja konkursa.\nPrijave na Konkurs sa potrebnom dokumentacijom dostaviti zaključo sa 06.08.2021. godine elektronskom poštom na adresu office@ibczlatibor.rs, ili lično na adresu: Inovancioni biznis centar Zlatibor d.o.o. Miladina Pećinara 2, 31 315 Zlatibor, sa naznakom “Prijava za start ap konkurs”.\nInovacioni biznis centar Inovacioni biznis centar Zlatibor\nOdržana 19.sednica Opštinskog veća opštine Čajetina\nPočeo sa radom Kamp Zlatibor\nUkusima i motivima Zlatibora najavljena letnja turistička sezona na „Good Food & Wine Festival“ – u\nZlatibor dobio NOVI MEDIJ: Zlatiborske Vesti počele sa radom


“Knauf Insulation” – Uvođenje ECOSE Technology u proizvodnju kamene mineralne vune – AUREA\nKompanija “Knauf Insulation” započela je 1. januara 2016. godine u svojoj fabrici u Surdulici proizvodnju kamene mineralne vune po novoj tehnologiji, zasnovanoj na brzo obnovljivim materijama umesto na hemikalijama na bazi nafte. ECOSE® Technology je “Knauf Insulation Grupacija” patentirala još 2009. godine, kada je prvi put upotrebljena u proizvodnji staklene mineralne vune. Do danas su se ovi proizvodi pozicionirali visoko na tržištu izolacionih materijala i dobili brojna priznanja svuda u svetu, a u međuvremenu se radilo na unapređenju proizvodnog procesa u Surdulici, kako bi nova tehnologija mogla da se primeni i u proizvodnji kamene mineralne vune. Budući da je fabrika u Surdulici u prethodnih 10 godina pokazala veliki napredak, dato joj je poverenje da prva u grupi primeni ovu tehnologiju u proizvodnji kamene mineralne vune za građevinarstvo.\nPrimenom ECOSE® Technology u surduličkoj fabrici, “Knauf Insulation” je postao jedinstvena kompanija sa jedinstvenim proizvodom na domaćem tržištu. Godišnje se u Surdulici proizvoditi više od 40.000 tona kamene mineralne vune, a uvođenje nove tehnologije u proizvodnju neće uticati na cenu samog proizvoda. Kamenu vunu iz Surdulice “Knauf Insulation” plasira na tržišta Bugarske i Rumunije, Grčke, Makedonije, Albanije, Crne Gore, Kipra Malte, Turske…\n“Knauf Insulation” d.o.o. Beograd je deo međunarodne “Knauf Insulation grupacije” i proizvodi kamenu mineralnu vunu u svojoj fabrici u Surdulici. Kamena mineralna vuna je univerzalni izolacioni materijal mineralnog porekla koji služi za toplotnu i zvučnu izolaciju, kao i zaštitu od požara objekata u građevinarstvu i industriji. Za proizvodnju kamene mineralne vune kao sirovina se koristi kamen vulkanskog porekla, a kao vezivo koje povezuje vlakna vune upotrebljava se materijal na bazi naftnih derivata koji u sebi sadrži formaldehid – po ovome se “Knauf Insulation” do sada nije razlikovao od drugih proizvođača ovog proizvoda u Evropi i svetu.\nS obzirom na to da je fabrika u Surdulici jedina fabrika kamene vune u Srbiji – nova ECOSE® Technology je nešto po prvi put viđeno kod nas. Osim toga, iako je primarno osmišljena za industriju mineralnih vuna – kamene i staklene, može se u perspektivi primeniti i u drugim industrijama gde bi zamena veziva koje sadrži formaldehid doprinela unapređenju proizvodnje.\nFabrika “Knauf Insulation” u Surdulici je za sada jedina u regionu koja proizvodi po novoj tehnologiji, a u planu je da i ostale fabrike kamene mineralne vune u Grupi (njih oko desetak) postepeno pređu na nov način proizvodnje.\nEliminacijom formaldehida i fenola iz tradicionalnog veziva koje se koristi u proizvodnji mineralnih vuna, “Knauf Insulation” je učinio veliki korak u industriji izolacije – izlazi se iz hemijske industrije i približava se prirodi.\n– Viši nivo održivosti: zbog visokog sadržaja recikliranih sirovina, veziva koje troši manje energije u sopstvenoj proizvodnji i zato što nema dodatog formaldehida, mineralna vuna sa ECOSE® Technology doprinosi poboljšanju opšte održivosti zgrada u koje je ugrađena.\n– Zelena gradnja: “Knauf Insulation” proizvodi od mineralne vune doprinose ukupnom rejtingu objekata u najprimenjivanijim rejting sistemima zelene gradnje (LEED i BREEAM). Mineralna vuna sa ECOSE® Technology dodatno poboljšava kategorizaciju objekata. Ugradnjom “Knauf Insulation” mineralne vune dobijaju se dodatni poeni zahvaljujući biorazgradivom vezivu bez dodatog formaldehida (ECOSE Technology) – “Indoor Air Quality (LEED i BREEAM)” i “Rapidly renewable materials (LEED)”.\n– Proizvodni pogon: Proizvodnja “Knauf Insulation” mineralne vune sa ECOSE® Technology u Surdulici je sertifikovana ključnim internacionalnim standardima iz serije ISO:\n– Izloženost na radnom mestu: kamena mineralna vuna sa ECOSE®Technology je proizvedena bez dodavanja formaldehida, tako da je obezbeđena zdrava sredina za rad u proizvodnji naših materijala.\nSa portfoliom proizvoda nove generacije sa ECOSE® Technology “Knauf Insulation” se pozicionira kao jedinstvena kompanija sa jedinstvenim proizvodom na tržištu. Proizvod se izdvaja svojim kvalitetom i povećanom održivošću (zbog sastava veziva, sadržaja reciklata i smanjene energije za proizvodnju), kao i estetski – to je jedina kamena vuna na tržištu koja je zemljano braon boje – koja je dobijena u procesu proizvodnje, bez dodavanja veštačkih boja.\nInvesticija uvođenja ECOSE Technology u fabriku kamene mineralne vune u Surdulici iznosila je 800.000 EUR u 2015. godini. Ovome su prethodile brojne investicije koje su fabriku unapredile do tog nivoa da se u njoj može primeniti nova tehnologija, a ukupna vrednost investicija “Knauf Insulation” u Srbiji za 10 godina je oko 30 mil EUR.\n“Knauf Insulation” izvozi oko 60% proizvodnje u surduličkoj fabrici i to na tržišta Bugarske i Rumunije, Grčke, Makedonije, Albanije, Crne Gore, Kipra, Malte, Turske, kao i sporadično na druga tržišta gde postoji potreba za njihovim izolacionim materijalom.


Sudbina srpskih preduzeća poznata do kraja oktobra - Sputnjik Srbija\n10:00 19.07.2015 (osveženo 16:19 05.10.2015) Preuzmite kraći link\nMinistar privrede Željko Sertić rekao je da je nedopustiv pokušaj da se poslovanje rukovodstva Srpske fabrike stakla prebaci na državu.\n„To je nešto što savremeno ekonomsko tržište ne može da podrazumeva, mora da se zna ko šta radi i šta je čiji deo posla“, ističe ministar Sertić.\nObjašnjava da kada se uđe u ozbiljne reforme mora da postoji i ozbiljna socijalna politika.\n„Postoje preduzeća koja su nevoljna i nespremna za poslovanje i koja su svojim ponašanjem pokušala da vrate model rada u kom će u dogovoru s radnicima da naprave štrajkove, pa da potom država uskoči i pomogne. To više neće moći“, izjavio je za RTS Sertić.\nMinistar kaže da nije optimista što se tiče situacije u „Srpskoj fabrici stakla“.\n„Slušajući informacije koje dobijam, nisam optimista i ne verujem da će ’Srpska fabrika stakla‘ uspeti da plati svoj dug“, ističe ministar privrede.\nOn je naveo da je na jednom transparentu radnika video da piše „Ne damo fabriku“ i poručio da to nije fabrika radnika.\n„Ta fabrika ima vlasnika, nema više društvenog kapitala i mora da se zna ime i prezime — ili je privatno ili je državno vlasništvo“, objašnjava Sertić.\nKaže da svako preduzeće treba odgovorno da vodi svoju politiku.\n„Rukovodstvo ’Srpske fabrike stakla‘ je upozoreno, ’Elektroprivreda‘ je upozorila na vreme šta će se desiti u narednom periodu ako se dug za struju ne isplati. Ovo je opet apel na rukovodstvo da se uozbilji i da počne ozbiljno da razgovara sa državom, jer država više neće da popušta“, ističe Sertić.\nKaže da će se do 31. oktobra znati koja su od 44 preduzeća privatizovana, a koja odlaze u stečaj ili im predstoji neka druga vrsta zatvaranja firme.\n„Od 43 preduzeća koja nemaju više zaštitu od poverilaca, jedan deo je u predstečajnom postupku, a jedan je u procesu restrukturiranja. Jedan deo će otići u stečaj i za njih je obezbeđen socijalni program“, dodaje ministar privrede.\nKaže da sutra počinju pojedinačni razgovori sa 17 preduzeća, da se vidi šta je urađeno u prethodnih mesec i po dana.\npreuzeća, restrukturiranje, sudbina, ekonomija, stečaj, privatizacija, Željko Sertić, Srbija


MINI klima adapter ART005204 - Idealno.rs\nPočetna / Telefoni / VoIP telefonija / Adapteri / MINI klima adapter ART005204\nPonuda prodavnice DIjaspora.shop za proizvod Mini klima adapter ART005204. Ispravnost cene i podataka proveri na internet stranici prodavnice.\nod 583,00 DIN\nCANON adapter BP-208/308/315\nCANON adapter NB-3L\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za MINI klima adapter ART005204 i izberi najbolju. Adapteri iz kategorije VoIP telefonija je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda MINI klima adapter ART005204 i vidi da li ti odgovara ili pogledaj druge proizvode brenda MINI. Opis i tehnički podaci proizvoda MINI klima adapter ART005204 se mogu razlikovati od onih u internet prodavnici u kojoj obavljaš kupovinu. MINI klima adapter ART005204 je dostupan u prodavnici DIjaspora.shop po ceni, koja je navedena pored svakog prodavca u meniju "Prodavnice".\nGarantne uslove za MINI klima adapter ART005204 proveri u prodavnici u kojoj nameravaš da obaviš kupovinu. Slika za MINI klima adapter ART005204 je simbolična, zato se pre kupovine u prodavnici uveri da je proizvod isti.


Danas je 16 godina od 5. OKTOBRA - šta kažu akteri - Valjevo\nDanas je 16 godina od 5. OKTOBRA – šta kažu akteri\nPosted by: REDAKCIJA VALJEVSKA POSLA in Valjevo 5. October 2016.\tComments Off on Danas je 16 godina od 5. OKTOBRA – šta kažu akteri\nDanas se navršava 16 godina od velikih demonstracija u Beogradu kojima je 5. oktobra 2000. okončana vladavina Slobodana Miloševića. Na pitanje koliko se i kako promenila Srbija odgovaraju neki od aktera.\nNa godišnjicu dana koji se smatra prekretnicom u novijoj srpskoj istoriji, a dugo je bio i nezvanični “praznik demokratije”, danas se gleda drugačije nego pre pet ili deset godina. Nekadašnje oduševljenje i polet zamenilo je, uglavnom, razočarenje građana u ono što (ni)je taj datum doneo.\n“Sve one koji su razočarani dešavanjima posle 5. oktobra ne mogu da krivim, zato što im i sam pripadam”, kaže Marko Đurić, učesnik tih događaja, a danas direktor vladine Kancelarije za Kosovo i Metohiju.\nĐurić, koji je učestovao u demonstracijama posle kojih je srušen režim Slobodana Miloševića, kaže da ima mnogo onih koji se osećaju izneverenim onim što se dešavalo nakon tog datuma.\nVećina građana Srbije 2000. godine nadala se da će određena pitanja i problemi biti rešeni, kaže Đurić.\n“Rečeno im je od strane onih koji su tada i spolja i iznutra podržavali takav razvoj događaja da su Kosovo i Metohija i Crna Gora demokratsko pitanje koje će biti rešeno onog momenta kad bude došlo do promene vlasti, da je pitanje ekonomskog stanja u zemlji, razvoja kroz privatizaciju, nešto što će takođe biti rešeno odmah nakon promene vlasti… Mislim da u tom smislu ima mnogo onih koji se osećaju izneverenim”, kaže Đurić za Tanjug.\nMinistar trgovine, turizma i telekomunikacija Rasim Ljajić, jedini od lidera nekadasnjeg DOS-a koji je i danas na mestu ministra, ocenio je na 16. godišnjicu 5. oktobra da su dometi ondašnje promene mnogo značajniji nego njeni nedostaci, ističući da je Vlada Aleksandra Vučića nastavljač neostvarenih vrednosti 5. oktobra.\nNegativna strana je, kako navodi, to što su pomenute reforme zaustavljene, a ključna stvar oko tog zastoja jesu sukobi među glavnim političkim akterima, “pre svega DS i DŠ, to jest Zoranom Djinđićem i Vojislavom Koštunicom”.\n“Najznačajniji datum u novijoj srpskoj istoriji je 5. oktobar, kada su građani na veličanstven način odbranili svoju izbornu volju i pokazali diktatoru, ali i svakom narednom lideru koji želi da preuzme obeležja diktatora, kako će proći i kako se brani narodna volja”, tvrdi i danas član Demokratske stranke Srđan Milivojević, koji je pre 16 godina bio aktivista “Otpora”, okosnice antimiloševićevskog pokreta.\n“Ako se 5. oktobar posmatra sa aspekta očekivanja ili neispunjenih obećanja, jasno je da je ogromna pozitivna količina stvaralačke, kreativne energije koja je postojala kod građana, koji su poslednji put bili spremni da se žrtvuju za neku ideju, olako potrošena i da se danas teško može naći neku ideju koja bi na takav način pokrenula građane. Političke stranke i elite nisu uradile nekoliko stvari na koje je Otpor energično ukazivao dve godine – nisu doneti zakoni o lustraciji, ispitivanju porekla imovine, zabrani rada za “zločinačke organizacije”, odnosno tri političke stranke i ljude koji su ih predstavljali, a bili su deo vlasti”, kaže Milivojević, ali i podvlači da “od tada pa na ovamo izbore određuju birači, a ne brojači glasova, više nema političkih ubistava koje izvrše predstavnici vlasti samo da bi odbranili golu vlast”.\nDemonstracije su izbile pošto je Milošević odbio da prizna rezultate izbora za predsednika SR Jugoslavije. Na izborima 24. septembra 2000. Milošević je izgubio od kandidata DOS-a i lidera Demokratske stranke Srbije Vojislava Koštunice.\nPrevious: Sprečeno krijumčarenje 71 iregularnog migranta\nNext: Prvacima poklon predstava Grada


Jeftini letovi iz Šri Lanke za Filipine - Avionske karte Šri Lanka Filipini - eSky.ba\nLetovi iz Šri Lanke za Filipine\nPretražite letove iz Šri Lanke za Filipine\nProvjerite najbolje ponude letova iz Šri Lanke za Filipine\nKada rezervisati letove za Filipine\nZa rutu iz Šri Lanke za Filipine nema direktne veze\nNajkraći letovi s presijedanjem traju oko 22h 30min.\n✔ Postoje li posebne ponude za letove iz Šri Lanke za Filipine na eSky.ba?\n✔ Mogu li se pobrinuti za osiguranje prilikom rezervacije leta iz Šri Lanke za Filipine?\n✔ Ako rezerviram let iz Šri Lanke za Filipine, mogu li rezervirati ujedno i smještaj?\n✔ Koje avio-kompanije nude letove iz Šri Lanke za Filipine?\nBudite sigurni, da na eSky.ba ponuda letova iz Šri Lanke za Filipine uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Šri Lanka - Filipini


Sedmični ljubavni horoskop (ponedeljak 11. avgust – nedelja 17. avgust) - Portal 072info\nSedmični ljubavni horoskop (ponedeljak 11. avgust – nedelja 17. avgust)\nRakovi će ove nedelje uglavnom biti zadovoljni odnosima u emotivnoj vezi, a Vodolijama ova nedelja može donjeti izuzetno povoljne prilike za nova poznanstva.\nOvnove ove nedelje očekuju lijepa dešavanja na emotivnom planu, slobodni pripadnici znaka imaće vijeće šanse za da sretnu osobu koja će ih privući, dok će se zauzeti Ovnovi više truditi da održe skladne odnose sa partnerom i obnove emocije.\nBikovi će ove nedelje osjećati potrebu da se posvete porodičnim dešavanjima. Slobodni pripadnici znaka će sredinom nedelje ući u pozitivno razdoblje kada će se više družiti i u kojem će imati više šansi za nova poznanstva i nove emotivne veze.\nDjevice će ove nedelje ući u poztivnije ljubavno razdoblje kada će se više truditi da uspostave bolje odnose u svojoj emotivnoj vezi, a mogu biti otvorenije i za dogovor sa partnerom. Neki pripadnici znaka mogli bi da se upuste u tajnu ljubavnu vezu.\nStrelčevi ove nedelje mogu ostvariti mnogo pozitivniji odnos sa partnerom, dok će se slobodni pripadnici znaka dobro zabavljati, naročito ako se nađu na nekom putovanju gdje je moguća i novajveza, a nekima se može dopasti osoba iz inostranstva.\nJarčevi ove nedelje mogu očekivati neke promjene u odnosu sa partnerom koji je ranije bio vrlo tolerantan i želeo da im ugodi, a odnosi u vezi mogu postati komplikovanji. Nekim pripadnicima znaka može se dopasti bi osoba koja može biti zauzeta.\nVodolijama ova nedelja može donijeti izuzetno povoljne prilike za nova poznanstva, pa bi se neke mogle prilično zaljubiti, ali i započeti novu emotivnu vezu. Zauzeti pripadnici znaka trudiće se da sa partnerom obnove pozitvan ljubavni odnos.


Kako da prepoznate da li vam je dete nadareno? - Moj pedijatar\nSvako dete je u očima svojih roditelja pravi genije, a da li je vaš mališan zaista nadaren možete da otkrijete ako pratite njegova interesovanja, pamćenje, rečnik ili opažanje. Postoji nekoliko smernica u razvoju dece koje često ukazuju na talenat i darovitost. Ako primetite ove pokazatelje i posmatrate vaše dete brzo ćete otkriti da li je ono ispred svojih vršnjaka.\nČesto kažemo da deci neka informacija “na jedno uvo uđe, na drugo izađe” , to je tačno u većini slučajeva. Međutim, natprosečno inteligentna deca zadržavaju različite informacije, koje dosta kasnije mogu da upotreba. Tako recimo, ako se vaše dete vrati iz muzeja i posle nekoliko sati do detalja nacrta maketu aviona koju je tamo videlo, možete biti sigurni da je nadareno.\nSve ga interesuje\nDarovita deca pokazuju interesovanje za različite teme. Jednog meseca ih zanimaju dinosaurusi, već sledećeg su očarani kosmosom, a treći mesec će naći novu temu.\nPiše i čita pre polaska u školu\nAko je vaš mališan genije, on će biti u stanju da čita i piše veoma rano, pre nego što pođe u školu.\nPokazuje sklonost ka umetnosti\nDeca koja pokazuju talenat za muziku ili crtanje ili neku drugu umetnost u većini slučajeva pripadaju nadarenoj kategoriji dece.\nMože da se koncentriše i zadrži pažnju\nDeci malo šta može dugo da zadrži pažnju, ali mali genijalci mogu duže vreme da budu koncentrisani na neki “posao”.\nNadarena deca imaju dobru memoriju. Neki od njih, na primer, mogu da se sete stvari koje su doživeli još u uzrastu od dve godine.\nIma bogat rečnik\nAko je dete rano progovorilo ne znači da je pametnije, ali ako koristi napredne reči i rečenice moguće je da je nadareno. Ako dvogodišnjak kaže “Kuče je u dvorištu” to je normalno, ali ako kaže “Braon kuče je u dvorištu i njuška cevt”, onda je pred vama mali genije.\nObraća pažnju na detalje\nNatprosečno inteligentno dete ima oko za detalje. Mali genije će svoje igračke koje ste slučajno pomerili vratiti na mesto gde obično stoje.\nDeca inače nisu sklona analiziranju svog ponašanja i samokritici. Međutim, nadareni klinci razmišljaju o ponašanju ljudi oko sebe, a naročito o svom.\nRazume složene pojmove\nVisoko inteligentna deca imaju sposobnost da razumeju složene pojmove, opažaju odnose, i razmišljaju apstraktno. Oni su u stanju da razumeju dubinu problema i razmišljaju o rešenjima.\nIQnadarena decapametna deca\nIstraživanje: Inteligencija mlađih generacija pada oko dva boda svakih deset godina


Borba za četvrtfinale: Srbija – Crna Gora (12.00) - SportFem\nBorba za četvrtfinale: Srbija – Crna Gora (12.00)\nSrpske košarkašice sastaće se danas tačno u podne sa selekcijom Crne Gore (12.00, RTS 1) u meču trećeg kola grupe B na Evropskom prvenstvu, a našu ekipu pobeda deli od direktnog plasmana u četvrtfinale. Crnogorke bi takođe mogle do prvog mesta u grupi, ali bi im osim pobede bilo potrebno iznenađenje i trijumf Grčke nad Italijom.\nOsvajanje grupe donosi par dana više odmora i nešto lakšeg rivala u narednoj rundi. Drugoplasirana i trećeplasirana ekipa iz svake grupe sastaće se u osmini finala.\nPlejmejkerka Srbije Ivon Anderson smatra da će današnji meč biti veoma borben, ali veruje u pobedu.\n„Protiv Crne Gore će biti dosta izazovna utakmica. Znam da su devojke upoznate sa timom, jedva čekam da meč počne i očekujem veliku borbu. I Crna Gora će želeti pobedu, jer se i one potajno nadaju prvom mestu, ali znam da možemo da uradimo mnogo toga ako smo fokusirane, da odigramo kako umemo. Treba da se oslonimo na to“, kaže Anderson.\nIzabranice Marine Maljković upisale su dve pobede u prva dva meča, koja su bila dijametralno različita. Protiv Italije je na samo 30 sekundi pre kraja delovalo da Srbija ni pomoću čarobnog štapića ne može da okrene rezultat u svoju korist, a upela je! Prvo da izbori produžetak fanatičnom odbranom i neprelaznim presingom u samom finišu, pa onda i produžetku (86:81).\nUsledio je meč sa Grčkom, ali samo 18 sati posle iscrpljujućeg duela sa Italijankama, ali su naše devojke pregazile rivalke (85:51). U trijumfu od 30 i kusur razlike ne samo da su sve devojke dobile prilik da igraju, već su se sve upisale u strelce.\nSusret sa Crnom Gorom biće znatno teži od prethodnog, ali verujemo da forma izabranica Marine Maljković ide uzlaznom putanjom i da će one u trećem meču na turniru samo nastaviti da usavršavaju igru i da će doći do pobede.\nCrnogorke su u prvom kolu lako savladale Grčku (70:55), ali su isto tako u drugoj rundi ubedljivo poražene od Italije (77:61). Udarna igla crnogorske selekcije je Milica Jovanović, koja prosečno daje 18 koševa po utakmici, ali njoj uz rame je Jelena Dubljević (15 poena).\nSrbija je dva puta do sad igrala sa Crnom Gorom i ostvarila je polovičan učinak. Prvo je poražena na Cetinju početkom juna 2012. sa 85:68, a onda se krajem meseca revanširala u Beogradu sa 72:56.\nKladionice vide Srbiju kao ubedljivog favorita i prosečna kvota na trijmf naših devojaka je 1,13, dok se pobeda Crne Gore vrednuje kvotom 5,56.\nSrodni članciCrna GoraEvropsko prvenstvokošarkakošarkaška reprezentacijaSrbija\nSrbija bolja od Crne Gore, pravac četvrtfinale


Očitavanje počinje 15. a završava 23. septembra\nJKP “Vodovod i kanalizacija” Subotica obaveštava potrošače u gradu i prigradskim naseljima da će ove godine jesenje očitavanje vodomera u domaćinstvima biti u septembru, a ne kao obično u oktobru. Dakle, od 15. do 23. septembra ovlašćena lica JKP “Vodovod i kanalizacija” Subotica obići će sva domaćinstva koja pripadaju kategoriji potrošača široke potrošnje i očitati stanje na vodomeru, na osnovu kojeg će početkom oktobra biti izdati obračuni.\nUkoliko se neko od potrošača za vreme očitavanja ne bude nalazio na adresi lokacije vodomera, može sam očitati stanje na vodomeru i isto prijaviti u JKP “Vodovod i kanalizacija” Subotica, radnim danima, lično ili putem telefona broj 0800-000-024. Ovaj broj je besplatan za potrošače, a dostupan je svakim radnim danom od 07 do 15 sati i za sve druge vrste informacija, a potrošači ga mogu pozvati sa područja fiksne telefonije 024. Registrovani korisnici stanje na vodomeru mogu prijaviti ipreko internet stranice preduzeća na adresi http://www.vodovodsu.rs/.\nEvidentirano stanje sa vodomera odnosiće se na obračun utroška vode, kao i na usluge odvođenja i prečišćavanja otpadnih voda za period od 2 meseca, odnosno za period avgust 2014./septembar 2014.\nTakođe obaveštavamo potrošače da je neophodno da uoči predstojeće zime zaštite od smrzavanja vodomere i unutrašnje vodovodne instalacije u svojim domaćinstvima. Do smrzavanja vodomera dolazi isključivo zbog neodgovarajuće zaštićenog vodomera, te je obaveza vlasnika priključka da nadoknadi troškove koji će eventualno nastati zbog smrzavanja vodomera. Obaveza preduzeća je da održava priključak, a obaveza potrošača je da vodi računa o unutrašnjim instalacijama objekta, te da se stara da vodomerno okno bude čisto, a vodomer dostupan za održavanje.\nUkoliko je vodomer postavljen plitko ili u podrumskim prostorijama bez prozora, potrebno je preko vodomera postaviti neki termoizolacioni materijal kao što su daske, stiropor ili slama. Zavijanje vodomera u krpe ne predstavlja dovoljnu zaštitu.\nSve uočene kvarove oko vodomera potrebno je prijaviti službi JKP „Vodovod i kanalizacija“ Subotica na telefon 55-77-11. Cena zamene smrznutog vodomera iznosi 4.480,00 dinara za vodomere prečnika 13 mm i 20 mm, koji su i najzastupljeniji kod potrošača iz kategorije individualinih stambenih objekata i kod stambenih objekata zajedničkog stanovanja gde su problemi smrzavanja vodomera najviše izraženi.


Za zapošljavanje 184 Novopazarca izdvojeno 35 miliona dinara - Edukaplus\nZa zapošljavanje 184 Novopazarca izdvojeno 35 miliona dinara\nNacionalna služba za zapošljavanje (NSZ) izdvojila je 35 miliona dinara za finansiranje programa samozapošljavanja i novog zapošljavanja preko kojih je 184 nezaposlenih građana Novog Pazara dobilo posao. Za program samozapošljavanje je izdvojeno 21,6 miliona dinara, a po 180.000 dinara dobilo je 120 građana koji će pokrenuti sopstveni biznis.\nU program novog zapošljavanja uključeno je 39 poslodavaca koji će zahvaljujući subvencijama NSZ zaposliti 64 nezaposlena. Oni će za otvaranje svakog radnog mesta dobiti po 200.000 dinara, a biće u obavezi da svakog zaposlenog zadrže bar godinu dana na poslu. Među dobitnicima subvencija su i lica iz kategorije teško zapošljivih, kao i dve osobe sa invaliditetom.\nUgovore dobitnicima subvencija uručili su direktor NSZ Zoran Martinović, gradonačelnik Novog Pazara Nihat Biševac i direktor filijale NSZ u tom gradu Fahrudin Đekić.\nMartinović je istakao da će NSZ do kraja godine u celoj Srbiji subvencionisati 3.600 zahteva za pokretanje sopstvenog biznisa preko programa samozapošljavanja, a da će preko novog zapošljavanja posao dobiti 2.600 nezaposlenih.\n– To su samo dva programa, a verujem da ćemo preko ostalih zaposliti preko 25.000 osoba sa naše evidencije. Zapošljavanje je jedan od prioriteta Vlade Srbije i u ovoj godini, koja je proglašena godinom preduzetništva, smo spremili razne podsticaje privatnom sektoru – kazao je Martinović.\nDodao je da se programima koje realizuje NSZ u 2016. godini priključilo 130 lokalnih samouprava koje su za tu namenu izdvojile 700 miliona dinara.\nGradonačelnik Novog Pazara Nihat Biševac istakao je da je zapošljavanje 184 osobe, s obzirom na veliku stopu nezaposlenosti, od velikog značaja za grad i da će lokalna samouprava raditi na otvaranju novih radnih mesta.\nPrema poslednjim podacima NSZ, u Novom Pazaru posao traži 18.462 nezaposlenih.


Izmjene Uputstva o postupku provedbe posrednih izbora za organe vlasti u BiH – dijalogin.tv\nIzmjene Uputstva o postupku provedbe posrednih izbora za organe vlasti u BiH\nDanas usvojenim izmjenama Uputstva o postupku provedbe posrednih izbora za organe vlasti u Bosni i Hercegovini, obuhvaćenih Izbornim zakonom BiH, izbrisano je poglavlje VIII koje se odnosi na gradonačelnike Grada Sarajeva, Grada Istočno Sarajevo, Grada Mostara i Brčko Distrikta BiH, kao i prateći obrasci.\nCentralna izborna komisija BiH (CIKBiH) u neizbornoj godini uvijek radi reviziju svojih podzakonskih akata, te se s tim u vezi, bila stvorila potreba za hitnom izmjenom spomenutog Uputstva.\nZakonska obaveza provjere kandidata za gradonačelnike navednih gradova, odnosno izbornih jedinica, nije postojala ni na izborima 2008. godine, kao ni na izborima 2012. godine.\nImajući u vidu činjenicu da Izborni zakon BiH u tom segment nije mijenjan, CIKBiH je stavila van snage navedenu normu, kako ne bi bilo zabune u javnosti. Zajdenički stav svih članova CIKBiH jeste da preciziranje zakonskih normi o posrednim izborima treba biti jedan od prioriteta u radu Interresorne radne grupe za izmjene Izbornog zakona BiH.\nCIKBiH je na današnjoj sjednici stavila van snage Uputstvo za primjenu člana 1.8 stav (4) i člana 1.3a stav (3) Izbornog zakona BiH, jer su zadnjim izmjenama i dopunama Izbornog zakona BiH te norme precizirane u zakonu, saopćeno je iz CIKBiH.


M. K. 11. maja 2020. 06:25\nEvropska komisija razmatra mogućnost da pokrene prekršajni postupak protiv Nemačke nakon što je Ustavni sud te zemlje osporio ovlašćenja vrhovnog suda EU, izjavila je danas predsednica Evropske komisije Ursula fon der Lajen.\n„Mi sada detaljno analiziramo presudu nemačkog Ustavnog suda. I razmotrićemo moguće dalje korake, koji bi mogli da uključe i pokretanje prekršajnog postupka“, navela je predsednica EK, koja je inače bivša nemačka ministarka odbrane, a prenosi Politiko.\nUstavni sud Nemačke u utorak je doveo u pitanje prvenstvo Suda pravde EU, presudivši da politika Evropske centralne banke iz 2015, koju je sud u Luksemburgu odobrio 2018. godine, da kupuje obveznice u okviru stimulativnog paketa za kvantitativno ublažavanje olakšica, nije u skladu sa mandatom ECB.\nFon der Lajen je rekla da je monetarna politika EU „stvar isključive nadležnosti“, da pravo Unije ima prednost nad nacionalnim pravom i da su odluke Evropskog suda obvaezujuće za sve nacionalne sudove.\n„Konačnu reč o pravu EU uvek se daje u Luksemburgu. Nigde drugde“, poručila je fon der Lajen.\nPotpredsednica Evropske komisije Vera Jourova prethodno je rekla da Brisel odlučuje o „mogućim koracima“ koje može preduzeti da odgovori na presudu nemačkog suda koja je osporila politiku kupovine obveznica Evropske centralne banke, a istovremeno i autoritet najvišeg suda u EU.\nJourova je u intervjuu za Frankfurter Algemajne Zontagscajtung naglasila da „naši pravnici to pažljivo razmatraju pre nego što odlučimo potencijalne korake koje treba preduzeti.\n„Ali, svima bi trebalo biti jasno: u našoj Uniji pravno postoji primat prava EU. Presude Evropskog suda pravde obavezuju sve domaće sudove“, poručila je ona.\nevropska komisijaevropska unija